title: Id-Deċiżjoni tal-Kunsill tas-6 ta' Diċembru 1999 dwar il-prinċipji, prijoritajiet, għanijiet intermedji u kondizzjonijiet li jinsabu fis-Sħubija ta' Adeżjoni mar-Rumanija

text:
Avviż Legali Importanti

|

31999D0852

Official Journal L 335 , 28/12/1999 P. 0015 - 0021

		Id-Deċiżjoni tal-Kunsilltas-6 ta' Diċembru 1999dwar il-prinċipji, prijoritajiet, għanijiet intermedji u kondizzjonijiet li jinsabu fis-Sħubija ta' Adeżjoni mar-Rumanija(1999/852/KE)IL-KUNSILL TA' L-UNJONI EWROPEA,Wara li kkonsidra it-Trattat li jistabbilixxi l-Komunitajiet Ewropej,Wara li ikkonsidra r-Regolament tal-Kunsill (KE) Nru 622/98 tas-16 ta' Marzu 1998 dwar għajnuna lill-Istati applikanti fil-qafas ta' l-istrateġija ta' qabel l-adeżjoni, u b'mod partikolari dwar l-istabbiliment ta' Sħubijiet ta' Adeżjoni [1], u b'mod partikolari l-Artikolu 2 tiegħu,Wara li kkonsidra l-proposta tal-Kummissjoni,Billi:(1) Il-Kunsill Ewropew tal-Lussemburgu iddikjara li s-Sħubija ta' Adeżjoni hi strument ġdid u l-fattur ewlieni fl-istrateġija imsaħħa ta' qabel l-adeżjoni;(2) Ir-Regolament (KE) Nru 622/98 jippreskrivi li l-Kunsill irid jiddeċiedi, b'maġġoranza kwalifikata u fuq proposta tal-Kummissjoni, dwar il-prinċipji, prijoritajiet, għanijiet intermedji u kondizzjonijiet li jinsabu fis-Sħubijiet ta' Adeżjoni individwali, kif mibgħuta lil kull Stat applikant, kif ukoll dwar aġġustamenti sinifikanti sussegwenti li jkunu applikabbli għalihom;(3) Għajnuna mill-Komunità tingħata bil-kondizzjoni li jkunu mħarsa l-elementi essenzali, u b'mod partikolari r-rispett ta' l-impenji li jinsabu fil-Ftehimiet Ewropej u l-progress lejn il-ħarsien tal-kriterji ta' Copenhagen; fin-nuqqas ta' xi element essenzali, il-Kunsill, waqt li jaġixxi b'maġġoranza kwalifikata fuq proposta tal-Kummissjoni, jista' jieħu passi xierqa dwar kull għajnuna ta' qabel l-adeżjoni;(4) Il-Kunsill Ewropew tal-Lussemburgu iddeċieda li l-implimentazzjoni tas-Sħubija ta' Adeżjoni u l-progress fl-adozzjoni ta' l-acquis għandhom jiġu eżaminati mill-korpi tal-Ftehim Ewropew;(5) ir-Rapport Regolari tal-Kummissjoni ta' l-1999 ippreżenta analiżi oġġettiva dwar il-preparazzjonijiet tar-Rumanija għal sħubija u identifika numru ta' oqsma prijoritarji għal aktar xogħol;(6) sabiex tħejji ruħha għas-sħubija, ir-Rumanija trid taġġorna l-programm nazzjonali tagħha dwar l-adozzjoni ta' l-acquis; dan il-programm għandu jħejji skeda ta' żmien għall-ksib ta' prijoritajiet u għanijiet oġġettivi stabbiliti fis-Sħubija ta' Adeżjoni,IDDEĊIEDA DAN LI ĠEJ:Artikolu 1Skond l-Artikolu 2 tar-Regolament (KE) Nru 622/98, il-prinċipji, prijoritajiet, għanijiet intermedji u kondizzjonijiet li jinsabu fis-Sħubija ta' Adeżjoni għar-Rumanija huma preskritti fl-Anness ta' hawnhekk, li jifforma parti sħiħa minn din id-Deċiżjoni.Artikolu 2L-implimentazzjoni tas-Sħubija ta' Adeżjoni għandha tiġi eżaminata mill-korpi tal-Ftehim Ewropew u mill-korpi approprjati tal-Kunsill li lilhom il-Kummissjoni għandha tirrapporta regolarment.Artikolu 3Din id-Deċiżjoni għandha tibda seħħ mit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul fi Brussel, fis-6 ta' Diċembru 1999.Għall-KunsillIl-PresidentT. Halonen[1] ĠU L 85, ta' l-20.03.1998, p. 1.--------------------------------------------------ANNESSIR-RUMANIJA: SĦUBIJA TA' ADEŻJONI 19991. GĦANIJIETL-iskop tas-Sħubija ta' Adeżjoni hu li jistabbilixxi f'qafas wieħed l-oqsma prijoritarji għal aktar xogħol identifikat fir-Rapport Regolari tal-Kummissjoni ta' l-1999 dwar il-progress magħmul mir-Rumanija lejn sħubija ta' l-Unjoni Ewropea, il-mezzi finanzjarji disponibbli biex jgħinu lir-Rumanija timplimenta dawn il-prijoritajiet u l-kondizzjonijiet li jkunu japplikaw għal dik l-għajnuna. Din is-Sħubija ta' Adeżjoni toħloq il-bażi għal numru ta' strumenti ta' politika li għandhom jiġu wżati biex jgħinu lill-Istati kandidati fit-tħejjijiet tagħhom għal sħubija. Dawn jinkludu, fost oħrajn, il-Programm Nazzjonali rivedut dwar l-adozzjoni ta' l-acquis, l-Istima Kollettiva dwar prijoritajiet ta' politika ekonomika fuq medda medja, il-Patt kontra l-kriminalità organizzata kif ukoll il-Pjanijiet ta' Żvilupp Nazzjonali u pjanijiet settorali oħra meħtieġa għall-parteċipazzjoni f'Fondi Strutturali wara s-sħubija u għall-implimentazzjoni ta' l-ISPA u s-Sapard qabel is-sħubija Kull wieħed minn dawn l-istrumenti hu differenti fin-natura tiegħu u jiġi mħejji u implimentat skond proċeduri speċifiċi. Dawn mhumiex parti integrali minn din din is-Sħubija iżda l-prijoritajiet li jkun fihom ikunu kompatibbli magħha.2. PRINĊIPJIL-oqsma prinċipali ta' prijorità identifikati għal kull Stat kandidat jirrelataw għall-kapaċità tagħhom biex jassumu l-obbligi dwar il-ħarsien tal-kriterji ta' Copenhagen li jiddikjaraw li s-sħubija teħtieġ:- li l-Istat kandidat ikun kiseb stabbilità fl-istituzzjonijiet li jiggarantixxu d-demokrazija, ir-regola tal-liġi, drittijiet tal-bniedem, u r-rispett u l-protezzjoni tal-minoranzi,- l-eżistenza ta' ekonomija tas-suq li tiffunzjona, kif ukoll il-kapaċità li jlaħħqu mal-pressjoni kompetittiva u l-forzi tas-suq fi ħdan il-Komunità,- l-abbiltà li jassumu l-obbligi tas-sħubija, inkluża l-aderenza mal-miri lejn unjoni politika, ekonomika u monetarja.Fil-laqgħa tiegħu ġo Madrid, il-Kunsill Ewropew enfasizza l-bżonn li Stati kandidati jaġġustaw l-istrutturi amministrattivi tagħhom biex ikun żgurat it-tħaddim armonjuż ta' kull politika tal-Komunità wara s-sħubija u fil-Lussemburgu, enfasizza li l-inkorporazzjoni ta' l-acquis fil-leġislazzjoni hi meħtieġa, biss mhijiex biżżejjed fiha nnifisha; hemm bżonn li jkun żgurat li din tkun attwalment applikata.3. PRIJORITAJIET U GĦANIJIET INTERMEDJIIr-Rapporti Regolari tal-Kummissjoni enfasizzaw il-firxa ta’ l-isforzi li għad iridu jsiru f’ċerti oqsma minn Stati kandidati bi tħejjija għall-adeżjoni. Din is-sitwazzjoni titlob għad-definizzjoni ta’ stadji intermedji f’termini ta’ prijoritajiet, kull wieħed akkumpanjat b’għanijiet preċiżi li għandhom jiġu preskritti b’kollaborazzjoni ma’ l-Istati konċernati, u li l-ksib tagħhom jikkondizzjona d-daqs ta’ l-għajnuna il-progress tan-negozjati li jkunu għaddejjin ma’ xi Stati u l-ftuħ ta’ negozjati ġodda ma’ l-oħrajn. Il-prijoritajiet u l-għanijiet intermedji tas-Sħubijiet ta' Adeżjoni jerġgħu jinqasmu f'żewġ gruppi, ta' medda qasira u dik medja. Dawk elenkati f'ta' medda qasira intgħażlu fuq il-bażi li huwa realistiku li wieħed jistenna li r-Rumanija tlestihom jew li tmexxihom sew 'il quddiem sa l-aħħar tas-sena 2000. Il-prijoritajiet elenkati f'ta' medda medja huma mistennija li jieħdu aktar minn sena biex jitlestew għalkemm ix-xogħol għandu, fejn possibbli, jibda fuqhom ukoll fis-sena 2000. Il-progress miksub fil-ħarsien tal-prijoritajiet tas-Sħubija ta' Adeżjoni ta' l-1988 ikun stmat fir-Rapport Regolari ta' l-1999. Din l-istima intużat fil-formolazzjoni tal-prijoritajiet għas-sħubija kurrenti.Ir-Rumanija bagħtet verżjoni riveduta tal-Programm Nazzjonali tagħha dwar l-adozzjoni ta' l-acquis (NPAA) fl-14 ta' Ġunju 1999. Din tistabbilixxi skeda ta' żmien dwar it-twettiq tal-prijoritajiet u l-għanijiet intermedji, bażata fuq l-ewwel Sħubija ta' Adeżjoni, kif ukoll strutturi amministrattivi u riżorsi finanzjarji meħtieġa.Is-Sħubija ta' Adeżjoni tindika l-oqsma ta' prijorità fit-tħejjija għas-sħubija tar-Rumanija. Ir-Rumanija madankollu trid tindirizza l-kwistjonijiet kollha identifikati fir-Rapport Regolari. Hu importanti wkoll li r-Rumanija tħares l-obbligi ta' l-approssimazzjoni leġislattiva u l-implimentazzjoni ta' l-acquis skond ma ntrabtet fil-Ftehim Ewropew, fl-eżerċizzju ta' eżami u fil-proċess tan-negozjati. Irid jitfakkar li l-inkorporazzjoni ta' l-acquis fil-leġislazzjoni mhijiex biżżejjed fiha nnifisha; hemm bżonn ukoll li jiġi żgurat li din tiġi applikata sa l-istess standards bħal dawk applikabbli fl-Unjoni. Fl-oqsma kollha elenkati hawn taħt hemm il-ħtieġa ta' l-implimentazzjoni u l-infurzar kredibbli u effettiv ta' l-acquis.Mill-analiżi tar-Rapport Regolari tal-Kummissjoni jirriżulta li l-prijoritajiet fuq medda qasira u dik medja u l-għanijiet intermedji li ġejjin ġew identifikati għar-Rumanija.3.1. Medda qasira (2000)Kriterji politiċi:- garanzija ta' provvedimenti adegwati ta' budget għas-sostenn ta' tfal fil-kura u impenn ta' riforma sħiħa tas-sistema ta' kura tat-tfal kif ukoll provvedimenti dwar il-kura ta' tfal u adulti b'mard kroniku u diżabiltajiet,- tisħiħ ta' djalogu bejn il-Gvern u l-komunità tar-Roma bil-ħsieb li tiġi elaborata u implimentata strateġija li ttejjeb il-kondizzjonijiet ekonomiċi u soċjali tar-Roma u tipprovdi sostenn finanzjarju adegwat għal programmi tal-minoranzi.Kriterji ekonomiċi:- il-bini mill-ġdid ta' stabbilità makroekonomika, partikolarment bl-implimentazzjoni ta' riforma strutturali u l-istabbiliment ta' strateġija fuq medda medja; ftehim dwar stima flimkien mal-Kummissjoni Ewropea,- is-sosteniment ta' l-implimentazzjoni tal-ftehimiet konklużi mal-Fond Monetarju Internazzjonali, mal-Bank Dinji u ma' l-Unjoni Ewropea,- kontinwazzjoni ta' ristrutturar tal-finanzi pubbliċi,- teħid ta' miżuri biex ikun żgurat il-funzjonament ta' suq ta' l-artijiet u l-istabbiliment ta' reġistru ta' l-artijiet u proprjetà għan-nazzjon kollu,- il-promozzjoni ta' kompetittività permezz tar-ristrutturar ta' l-intrapriża misjuqa mill-forzi tas-suq (inkluż għall-intrapriżi żgħar u ta' daqs medju), teħid ta' miżuri biex jiġi stimulat l-investiment domestiku u barrani, b'mod partikolari permezz tas-simplifikazzjoni ta' proċeduri legali u amministrattivi u l-istabbiliment ta' regoli dwar il-privatizzazzjoni u l-operat tan-negozju; l-implimentazzjoni ta' proċeduri ġodda dwar fallimenti,- l-adozzjoni ta' pjan għar-ristrutturar tas-settur ta' l-azzar f'konformità mal-ħtiġijiet ta' l-Unjoni Ewropea.Suq intern:- provvisti pubbliċi: l-implimentazzjoni ta' leġislazzjoni dwar provvisti pubbliċi,- drittijiet ta' proprjetà intellettwali u industrijali: allinjament u infurzar ta' trademarks, leġislazzjoni dwar drittijiet ta' l-awturi u drittijiet konnessi; rinforz tal-kapaċità amministrattiva u tal-ġlieda kontra l-flus foloz speċjalment permezz ta' kontrolli fuq il-fruntieri- protezzjoni ta' data: adozzjoni ta' leġislazzjoni nazzjonali, inkluż l-istabbiliment ta' awtorità indipendenti ta' sorveljanza,- il-moviment ħieles ta' oġġetti: adozzjoni ta' trasposizzjoni ta' qafas ta' leġislazzjoni: prinċipji ġodda u ta' trattament globali u l-ħolqien ta' infrastruttura amministrattiva kompatibbli; adozzjoni ta' qafas ta' liġijiet dwar kimiċi u oġġetti ta' l-ikel; kontinwazzjoni tat-trasposizzjoni ta' regoli tekniċi fis-settur tal-karrozzi,- il-moviment ħieles ta' servizzi: adozzjoni ta' trasposizzjoni ta' leġislazzjoni: (i) direttiva dwar impriżi ta' assigurazzjoni u sorveljanza ta' assigurazzjoni, (ii) direttivi dwar titoli u swieq regolati, (iii) direttivi dwar impriżi ta' investimenti kollettivi f'titoli trasferibbli; tisħiħ tal-kapaċitajiet ta' l-aġenziji ta' sorveljanza fis-settur finanzjarju,- kompetizzjoni: l-adozzjoni ta' leġislazzjoni sekondarja biex tkompli toqrob lejn il-leġislazzjoni dwar il-kompetizzjoni bażika u l-għajnuniet ta' l-istat, tisħiħ tal-kunsill tal-kompetizzjoni u l-uffiċċju tal-kompetizzjoni, kontinwazzjoni tal-provvediment ta' rapporti annwali kompleti dwar għajnuna ta' l-Istat; il-finalizzazzjoni ta' l-inventarju dwar għajnuna ta' l-Istat,- awdjoviżiv: allinjament sħiħ tal-leġislazzjoni,- tassazzjoni: l-armonizzazzjoni tal-leġislazzjoni dwar il-VAT u s-sisa, b'attenzjoni partikolari biex tiġi eliminata d-diskriminazzjoni bejn sigarretti impurtati u dawk domestiċi; l-assigurazzjoni li miżuri ġodda dwar it-taxxa jikkonformaw mal-prinċipji tal-kodiċi ta' kondotta dwar tassazzjoni kummerċjali,- dwana: l-applikazzjoni ta' miżuri biex jiġu miġġielda l-frodi u l-korruzzjoni.Agrikoltura:- kontinwazzjoni ta' l-allinjament tal-leġislazzjoni veterinarja u fitosanitarja u t-titjib ta' l-arranġamenti dwar spezzjonijiet, b'mod partikolari fuq il-fruntieri esterni tal-futur ta' l-Unjoni Ewropea,- kontinwazzjoni ta' l-istabbiliment ta' sistema ta' identifikazzjoni ta' annimali madwar in-nazzjon kollu,- l-adozzjoni ta' liġi dwar il-kontroll ta' pestiċidi fl-agrikoltura u l-bidu ta' l-istabbiliment ta' sistema ta' kontroll għal pestiċidi li jibqgħu fi prodotti agrikoli,- l-istabbiliment ta' reġistru ta' għelieqi ta' dwieli u t-tisħiħ tas-sistemi ta' amministrazzjoni u kontroll fis-settur ta' l-inbid.Trasport:- l-allinjament ta' leġislazzjoni dwar standards ta' sigurtà marittima.Xogħol u Affarijiet Soċjali:- appoġġ lil sforzi għall-bini ta' kapaċità tas-sħab soċjali, notevolment fi djalogu soċjali bilaterali, għall-iżvilupp u l-implimentazzjoni ta' l-acquis,- il-preparazzjoni ta' strateġija nazzjonali dwar xogħol, bl-għajnuna tar-Reviżjoni Konġunta tal-Politika dwar ix-Xogħol, bil-ħsieb ta' parteċipazzjoni aktar tard fl-istrateġija Ewropea dwar ix-Xogħol.Ambjent:- tfassil ta' programmi dettaljati dwar l-approssimazzjoni u l-implimentazzjoni speċifiċi ta' direttivi,- it-trasposizzjoni ta' aċċess għal leġislazzjoni dwar l-informazzjoni, ħarsien tan-natura, u leġislazzjoni dwar ħarsien mir-radjazzjoni- il-preparazzjoni ta' qafas ta' liġijiet dwar l-arja, l-iskart, kwalità ta' l-ilma tniġġis industrijali (IPPC, impjant kbir ta' kombustjoni, Seveso II)- tisħiħ ta' l-amministrazzjoni ambjentali fiż-żewġ livelli nazzjonali u reġjonali,- żvilupp ta' pjan għall-finanzjament ta' investimenti (speċifiku għal direttivi), bażat fuq stimi ta' kemm jiswa l-allinjament u sorsi realistiċi ta' finanzi pubbliċi u privati sena b'sena,- il-kompletament tat-trasposizzjoni u l-infurzar tad-direttiva dwar l-istima ta' l-impatt ambjentali.Ġustizzja u affarijiet domestiċi:- l-implimentazzjoni ta' liġi dwar il-fruntieri ta' l-istat Rumen inkluża l-għaqda tal-Gwardja tal-Fruntieri u l-Pulizija tal-Fruntieri f'korp wieħed; it-tħaffif tad-demilitarizzazzjoni tal-korpi subordinati għall-Ministeru ta' l-Intern; it-tisħiħ tal-kontrolli tal-fruntieri għall-prevenzjoni ta' l-immigrazzjoni illegali u biex issir possibbli l-parteċipazzjoni sħiħa fis-Sistema ta' Informazzjoni ta' Schengen,- titjib tal-korpi li jinfurzaw il-liġi u tal-ġudikatura biex tissokta l-ġlieda kontra l-kriminalità organizzata, it-traffikar ta' droga u l-korruzzjoni; l-assigurazzjoni ta' aktar ko-ordinament bejn il-korpi li jinfurzaw il-liġi,- l-adozzjoni ta' liġi dwar il-prevenzjoni ta', u l-ġlieda kontra l-korruzzjoni u l-ħolqien ta' dipartiment indipendenti kontra l-korruzzjoni; tisħiħ tal-kapaċitajiet li jindirizzaw il-problema tal-ħasil ta' flus; ir-ratifika tal-konvenzjoni Ewropea dwar il-ħasil tad-dħul mill-kriminalità u l-Konvenzjoni Ewropea dwar il-Liġi Kriminali dwar Korruzzjoni, firmar tal-Konvenzjoni OECD dwar Tixħim,- l-adozzjoni ta' liġi dwar barranin u liġi dwar refuġjati; żieda fit-trasparenza u t-tħaffif ta' proċeduri dwar l-applikazzjoni għal refuġju.Rinforz tal-kapaċità amministrattiva u ġudizzjarja inkluża l-kapaċità għall-amministrazzjoni u l-kontroll ta' fondi ta' l-Unjoni Ewropea:- l-adozzjoni u l-implimentazzjoni ta' liġi dwar is-servizz pubbliku,- Phare [1], ISPA [2] u Sapard [3]: jitkompla l-iżvilupp tal-Pjan għall-Iżvilupp Nazzjonali u tal-Pjan għall-Iżvilupp Rurali; l-adozzjoni tal-qafas ġuridiku, amministrattiv u ta' budget (manwal tal-verifika u audit trail) biex jipprogramma u jamministra l-ISPA u s-Sapard, inkluża l-introduzzjoni ta' stimi dwar l-impatt ambjentali u regoli dwar provvisti pubbliċi kompatibbli ma' l-Unjoni Ewropea għal proġetti ko-finanzjati minn Fondi tal-Komunità; ħolqien ta' aġenzija ta' ħlas li tiffunzjona għas-Sapard,- titjib fil-funzjonament tal-ġudikatura inklużi: (i) l-adozzjoni ta' kodiċi penali ġdid; (ii) l-adozzjoni tal-liġi dwar proċeduri penali, (iii) limitazzjoni ta' l-użu ta' detenzjoni qabel proċess quddiem il-qrati, (iv) faċilitazzjoni fl-aċċess għal parir u rappreżentazzjoni legali, (v) firxa tas-sistema ta' informazzjoni fil-qrati għall-qrati kollha, (vi) titjib fl-infurzar ta' deċiżjonijiet ġuridiċi ċivili,- bidu għall-introduzzjoni ta' sistema ta' budget kemm jista' jkun programmata li taħseb għal impenji multiannwali, tisħiħ tal-proċess fit-twettiq ta' budget, titjib fil-ġbir tad-dħul u l-mobilizzazzjoni fiskali,- kompletar tal-qafas leġislattiv għall-kontroll finanzjarju intern u estern; tisħiħ ta' l-organizzazzjoni ċentrali fi ħdan il-Ministeru tal-Finanzi biex jiġu armonizzati l-unitajiet interni ta' verifika/kontroll f'ċentri ta' nfiq, u l-introduzzjoni ta' "indipendenza funzjonali" għal kontrolluri/awdituri interni nazzjonali fiż-żewġ livelli ċentrali u deċentralizzati u kontroll finanzjarju ex-ante,- bidu ta' preparazzjoni għall-introduzzjoni ta' verifika tal-prestazzjoni u l-metodoloġija ta' verifika mill-Qrati ta' l-Awdituri,- taħriġ ta' aġenti fl-infurzar tal-liġi fi kwistjonijiet relatati ma' kompetizzjoni, proprjetà intellettwali u industrijali u ħarsien tal-konsumatur.3.2. Medda medjaKriterji politiċi:- konsolidament tar-riforma u titjib tal-kondizzjonijiet għat-tfal fil-kura,- kontinwazzjoni ta' l-implimentazzjoni ta' strateġija biex jittejbu l-kondizzjonijiet ekonomiċi u soċjali tar-Roma; implimentazzjoni ta' miżuri immirati lejn il-ġlieda kontra d-diskriminazzjoni (inkluż fi ħdan l-amministrazzjoni pubblika); inkoraġġiment għal opportunitajiet ta' xogħol u żieda fl-aċċess għall-edukazzjoni,- il-kompletar tad-demilitarizzazzjoni tal-pulizija u l-korpi subordinati għall-Ministeru ta' l-Intern.Kriterji ekonomiċi:- konsolidament tal-qafas legali u ta' politika biex jerġgħa jibda jseħħ tkabbir ekonomiku sostenibbli, u kompletar tal-proċess ta' privatizzazzjoni,- il-ħolqien ta' proċedura ta' sorveljanza fiskali annwali immirata li ġġib ir-rappurtar, il-monitoraġġ u l-kontroll ta' finanzi pubbliċi, speċifikament posizzjonijiet fiskali, f'allinjament mal-proċeduri ta' l-Unjoni Ewropea,- kontinwazzjoni ta' l-isforzi biex jitjiebu l-kondizzjonijiet li joħolqu u jiżviluppaw l-intrapriżi privati, b'attenzjoni partikolari għal intrapriżi żgħar u ta' daqs medju,- l-implimentazzjoni ta' programm ta' ristrutturar fl-azzar.Suq intern:- drittijiet fuq proprjetà intellettwali u industrijali: kompletar ta' allinjament u infurzar ta' strutturi ta' implimentazzjoni,- moviment ħieles ta' oġġetti: bidu għall-implimentazzjoni ta' direttivi ġodda dwar kif wieħed jersaq għal soluzzjonijiet, l-adozzjoni ta' leġislazzjoni ġdida dwar farmaċewtiċi, bidu ta' allinjament tal-leġislazzjoni teknika u tradizzjonali li jkun fadal, ħolqien ta' sistema ta' sorveljanza tas-suq,- moviment ħieles ta' persuni: kompletar ta' l-allinjament tar-rikonoxximent reċiproku ta' diplomi,- kompetizzjoni: assigurazzjoni li prattiċi dwar kontroll ta' prezzijiet huma allinjati ma' regoli ta' kompetizzjoni; tisħiħ ta' l-awtoritajiet ta' kontra l-monopolju u ta' l-għajnuna Statali,- ħarsien tal-konsumatur: kontinwazzjoni ta' l-allinjament u tisħiħ ta' sorveljanza tas-suq u ta' l-awtoritajiet ta' l-infurzar,- telekomunikazzjonijiet: garanzija ta' l-indipendenza tal-korp regolatorju u tisħiħ tal-kapaċità tiegħu,- tassazzjoni: kompletar ta' l-allinjament tal-VAT u dazji tas-sisa; reviżjoni tal-liġijiet eżistenti u assigurazzjoni ta' kompatibiltà mal-kodiċi ta' kondotta dwar tassazzjoni kummerċjali; tisħiħ ta' ko-operazzjoni amministrattiva u għajnuna reċiproka; titjib fl-effiċjenza ta' l-amministrazzjoni tat-taxxi (organizzazzjoni, riżorsi umani u kompjuterizzazzjoni),- dwana: applikazzjoni ta' proċeduri simplifikati; rinforz tal-kapaċità amministrattiva u operattiva, inkluż kontroll tal-fruntieri; kompletar tat-tariffa integrata.Agrikoltura:- rinforz tal-mekkaniżmi għall-amministrazzjoni tal-politika agrikola komuni u ta' l-istrutturi amministrattivi (monitoraġġ tas-swieq agrikoli u implimentazzjoni ta' miżuri dwar l-iżvilupp strutturali u rurali, ħolqien ta' korpi u mekkaniżmi ta' kontroll),- rinforz fl-amministrazzjoni tal-kontroll ta' l-ikel u kontinwazzjoni ta' modernizzar tas-settur ta' l-ikel agrikolu biex jintlaħqu l-istandards ta' iġjene u ta' saħħa pubblika ta' l-Unjoni Ewropea,- kompletar tas-sistema ta' identifikazzjoni ta' l-annimali; implimentazzjoni ta' sistema dwar il-kontroll tal-kwalità (punt kritiku ta' kontroll b'analiżi mhux pjanata), trattament ta' skart ta' l-annimali, modernizzar ta' programmi għall-kontroll ta' l-iskart u ż-żoonożi minn impjanti tal-laħam u tal-ħalib.Sajd:- żvilupp tal-kapaċità għall-implimentazzjoni u l-infurzar ta' politika komuni għas-sajd.Enerġija:- tħejjija għas-suq intern ta' l-enerġija, notevolment bl-adozzjoni ta' leġislazzjoni biex jiġu implimentati d-direttivi dwar il-gass u l-elettriku,- allinjament ta' prezzijiet ta' l-enerġija, ta' effiċjenza ta' l-enerġija u ta' standards tal-kwalità ta' karburanti,- ikomplu jiġu żgurati livelli għolja ta' sigurtà nukleari fl-impjant ta' l-elettriku nukleari ta' Cernovoda,- tisħiħ ta' strutturi regolatorji għal sigurtà nukleari u l-ħarsien mir-radjazzjoni.Trasport:- allinjament ma' l-acquis b'mod partikolari fit-trasport marittimu, l-avjazzjoni (b'mod partikolari sigurtà fl-ajru u amministrazzjoni tat-traffiku fl-ajru), setturi ta' ġarr ta' merkanzija bil-ferroviji u fit-toroq (regoli dwar oġġetti perikolużi, regoli dwar sigurtà u tassazzjoni) u kanali 'il ġewwa mill-art (ħtiġijiet tekniċi għal bastimenti).Xogħol u affarijiet soċjali:- trasposizzjoni u implimentazzjoni ta' leġislazzjoni ta' l-Unjoni Ewropea fil-qasam tas-saħħa u sigurtà fuq ix-xogħol (inkluża d-direttiva qafas), liġi dwar ix-xogħol, trattament ugwali għan-nisa u l-irġiel, u saħħa pubblika; rinforz ta' l-istrutturi amministrattivi relatati u ta' dawk meħtieġa għal ko-ordinament tas-sigurtà soċjali,- ħolqien ta' fond indipendenti ta' garanzija għall-impjegati fil-każ ta' falliment ta' min iħaddem.Koeżjoni ekonomika u soċjali:- żvilupp ta' politika nazzjonali għal koeżjoni ekonomika u soċjali; tħejjija għall-implimentazzjoni ta' programmi ta' żvilupp reġjonali kif ukoll inizjattivi Komunitarji; titjib ta' ko-ordinament inter-ministerjali għal fondi strutturali u ħolqien ta' sistema u proċeduri ta' budget li jaħsbu għal impenji fuq diversi snin u l-amministrazzjoni tagħhom skond l-istandards ta' fondi strutturali, inklużi stima u valutazzjoni.Ambjent:- kontinwazzjoni ta' l-implimentazzjoni ta' programmi ta' approssimazzjoni notevolment trasposizzjoni sħiħa fis-setturi ta' l-ajru, l-iskart u l-ilma u kompletar ta' trasposizzjoni dwar ħsejjes, kimiċi u organiżmi modifikati ġenetikament,- integrazzjoni ta' prinċipji dwar żvilupp sostenibbli fid-definizzjoni u l-implimentazzjoni ta' kull politika oħra settorali,- żvilupp tal-kapaċità għal monitoraġġ u l-infurzar b'mod partikolari permezz ta' deċentralizzazzjoni lejn l-aġenziji għall-ħarsien ta' l-ambjent.Ġustizzja u affarijiet domestiċi:- kontinwazzjoni ta' l-allinjament progressiv tal-leġislazzjoni u l-prattika dwar il-visa ma' dak ta' l-Unjoni Ewropea,- l-adozzjoni u l-applikazzjoni ta' strumenti internazzjonali relatati mal-ġlieda kontra t-traffikar ta' droga, b'mod partikolari l-Ftehim dwar it-traffiku illegali bil-baħar, waqt li jkun implimentat l-Artikolu 17 tal-Konvenzjoni tan-Nazzjonijiet Uniti kontra t-traffiku illegali ta' drogi narkotiċi u sustanzi psikotropiċi,- rinforz ta' l-indipendenza tal-ġudikatura, introduzzjoni ta' kriterji oġġettivi dwar reklutaġġ u żvilupp ta' karrieri,- kontinwazzjoni tal-ġlieda kontra t-traffikar ta' nisa u tfal.Rinforz tal-kapaċità amministrattiva u ġudizzjarja inkluża l-kapaċità għall-amministrazzjoni u l-kontroll ta' Fondi ta' l-Unjoni Ewropea:- implimentazzjoni ta' programm komprensiv ta' riforma fl-amministrazzjoni pubblika bil-ħsieb li titjieb il-kapaċità ta' l-amministrazzjoni pubblika biex timplimenta u tamministra l-acquis,- jiġi żgurat it-taħriġ ta' prosekuturi, imħallfin u avukati fil-liġi ta' l-Unjoni Ewropea,- tisħiħ tal-funzjonijiet pubbliċi ta' kontroll finanzjarju permezz tal-provvediment ta' persunal adegwat, taħriġ u tagħmir,- tisħiħ tas-sistema Rumena ta' statistika bil-ħsieb li tintlaħaq konformità ma' normi u standards tal-Komunità.4. PROGRAMMAZZJONIL-allokazzjoni Phare għall-perjodu 1995 sa 1999 ammontat għal EUR 649 miljun. Wara l-Ftehim tal-Kunsill Ewropew f'Berlin fl-24 u l-25 ta' Marzu 1999, għajnuna finanzjarja lill-Istati applikanti matul il-perjodu 2000 sa 2006 tkun tinkludi wkoll sostenn għal miżuri ta' qabel l-adeżjoni għall-agrikoltura u l-iżvilupp rurali permezz ta' l-istrument ta' qabel l-adeżjoni Sapard (Regolament tal-Kunsill (KE) Nru 1268/1999, ĠU L 161, tas-26.6.1999, p. 87) u ta' l-istrument strutturali ISPA (Regolament tal-Kunsill (KE) Nru 1267/1999, ĠU L 161, tas-26.6.1999, p. 73) li għandhom jagħtu prijorità għal miżuri l-istess bħall-fond ta' koeżjoni fil-perjodu ta' qabel l-adeżjoni. Minn dawn l-allokazzjonijiet nazzjonali, ir-Rumanija tista' tipprovdi l-flus għal parti mill-parteċipazzjoni tagħha fi programmi tal-Komunità inkluż il-Ħames Programm Qafas għar-Riċerka u l-Iżvilupp Teknoloġiku (ĠU L 26, ta' l-1.2.1999, p. 1). Barra dan ir-Rumanija jkollha aċċess għal fondi minn programmi għal numru ta' Stati li jkunu direttament relatati ma' l-acquis. Finanzjament kollettiv mill-Istati applikanti hu sistematikament meħtieġ għall-proġetti kollha ta' investiment. Sa mill-1988 il-Kummissjoni ħadmet mal-Bank Ewropew ta' Investiment u ma' istituzzjonijiet finanzjarji internazzjonali, partikolarment mal-Bank Ewropew għar-Rikostruzzjoni u l-Iżvilupp u l-Bank Dinji, bil-ħsieb li jitħaffef il-ko-finanzjament ta' proġetti relatati ma' prijoritajiet ta' qabel l-adeżjoni.5. KONDIZZJONALITAGħajnuna tal-Komunità għall-finanzjament ta' proġetti permezz tat-tliet strumenti ta' qabel l-adeżjoni Phare, ISPA u Sapard hi taħt il-kondizzjoni tar-rispett mir-Rumanija ta' l-impenji tagħha skond il-Ftehim ta' l-Ewropa, ta' passi oħra lejn il-ħarsien tal-kriterji ta' Copenhagen u partikolarment tal-ħarsien ta' prijoritajiet speċifiċi ta' din is-Sħubija ta' Adeżjoni fis-sena 2000. In-nuqqas ta' ħarsien ta' dawn il-kondizzjonijiet ġenerali jista' jwassal għal deċiżjoni mill-Kunsill dwar sospensjoni ta' għajnuna finanzjarja fuq il-bażi ta' l-Artikolu 4 tar-Regolament (KE) Nru 622/98.6. MONITORAĠĠL-implimentazzjoni tas-Sħubija ta' Adeżjoni hi monitorjata fl-istruttura tal-Ftehim ta' l-Ewropa. Kif kien enfasizzat mill-Kunsill Ewropew fil-Lussemburgu hu importanti li l-istituzzjonijiet tal-Ftehim ta' l-Ewropa ikomplu jkunu l-istruttura li fiha l-adozzjoni ta' l-acquis tista' tkun eżaminata, skond l-istess proċeduri, irrispettivament jekk in-negozjati jkunux infetħu jew le;. It-taqsimiet rilevanti tas-Sħubija ta' Adeżjoni jiġu diskussi fis-sottokumitat approprjat. Il-Kumitat ta' Assoċjazzjoni jiddiskuti l-iżviluppi ġenerali, il-progress u l-problemi fl-isforzi biex jintlaħqu l-prijoritajiet u l-għanijiet intermedji tiegħu kif ukoll kwistjonijiet aktar speċifiċi mgħoddija lilu mis-sottokumitati.Il-Kumitat Amministrattiv tal-Phare jiżgura li deċiżjonijiet dwar finanzjamenti skond it-tliet strumenti ta' qabel l-adeżjoni, Phare, ISPA u Sapard, huma kompatibbli ma' xulxin kif ukoll mas-Sħubijiet ta' Adeżjoni kif preskritt fir-Regolament dwar Ko-ordinament (Regolament tal-Kunsill (KE) Nru 1266/1999, (ĠU L 161, tas-26.6.1999, p. 68).Is-Sħubija ta' Adeżjoni tibqa' tiġi emendata kif meħtieġ skond l-Artikolu 2 tar-Regolament (KE) Nru 622/98.[1] Phare = Pjan ta' Azzjoni dwar għajnuna ko-ordinata lill-Polonja u l-Ungerija.[2] ISPA = Strument għall-Politika Strutturali ta' Qabel l-Adeżjoni.[3] Sapard = Programm Speċjali ta' Adeżjoni għall-Agrikoltura u l-Iżvilupp Rurali.--------------------------------------------------


title: 2014/283/UE: Deċiżjoni tal-Kunsill tal- 14 ta’ April 2014 dwar il-konklużjoni, f’isem l-Unjoni Ewropea, tal-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika  Test b’relevanza għaż-ŻEE

text:
               20.5.2014

               MT

               Il-Ġurnal Uffiċjali tal-Unjoni Ewropea

               L 150/231

         DEĊIŻJONI TAL-KUNSILL
   tal-14 ta’ April 2014
   dwar il-konklużjoni, f’isem l-Unjoni Ewropea, tal-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika
   (Test b’relevanza għaż-ŻEE)
   (2014/283/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(6)(a)(v) tiegħu,
   Wara li kkunsidra l-proposta li saret mill-Kummissjoni Ewropea,
   Wara li kkunsidra l-approvazzjoni tal-Parlament Ewropew (1),
   Billi:

               (1)

               L-Unjoni u l-Istati Membri tagħha ngħaqdu mal-kunsens tal-193 Parti għall-Konvenzjoni dwar id-Diversità Bijoloġika (“KDB”) (2) li adottat il-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika (“Protokoll ta’ Nagoya”) fid-29 ta’ Ottubru 2010.

               (2)

               F’konformità mad-Deċiżjoni tal-Kunsill tas-6 ta’ Mejju 2011 (3), il-Protokoll ta’ Nagoya ġie ffirmat mill-Unjoni, soġġett għall-konklużjoni tiegħu f’data aktar tard. Il-biċċa l-kbira tal-Istati Membri ffirmaw il-Protokoll ta’ Nagoya.

               (3)

               L-Unjoni hija impenjata lejn implimentazzjoni u ratifikazzjoni rapidi tal-Protokoll ta’ Nagoya.

               (4)

               Skont l-Artikolu 34 tal-KDB, kwalunkwe protokoll għall-KDB huwa soġġett għat-ratifika, aċċettazzjoni jew approvazzjoni mill-Istati Membri u mill-organizzazzjonijiet għall-integrazzjoni ekonomika reġjonali.

               (5)

               L-Unjoni u l-Istati Membri tagħha għandhom ifittxu li jiddepożitaw simultanjament, sa fejn possibbli, l-istrumenti tagħhom ta’ ratifika, aċċettazzjoni jew approvazzjoni tal-Protokoll ta’ Nagoya.

               (6)

               Il-Protokoll ta’ Nagoya għandu għalhekk jiġi approvat f’isem l-Unjoni.

         ADOTTA DIN ID-DEĊIŻJONI:
   Artikolu 1
   Il-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika huwa b’dan approvat f’isem l-Unjoni.
   It-test tal-Protokoll ta’ Nagoya huwa anness għal din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar lill-persuna/i li jkollha/ikollhom s-setgħa li tiddepożita/jiddepożitaw, f’isem l-Unjoni, fir-rigward ta’ kwistjonijiet li jaqgħu taħt il-kompetenza tal-Unjoni, l-istrument ta’ approvazzjoni previst fl-Artikolu 33 tal-Protokoll ta’ Nagoya (4). Fl-istess ħin, tali il-persuna/i għandha/għandhom tiddepożita/jiddepożitaw id-dikjarazzjoni stipulata fl-Anness ta’ din id-Deċiżjoni, skont l-Artikolu 34(3) tal-Konvenzjoni dwar id-Diversità Bijoloġika.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Luxembourg, l-14 ta’ April 2014.

            Għall-Kunsill

            Il-President

         A. TSAFTARIS

      (1)  Għadha mhijiex ippubblikata fil-Ġurnal Uffiċjali.

      (2)  ĠU L 309, 13.12.1993, p. 3.

      (3)  Għadha mhijiex ippubblikata fil-Ġurnal Uffiċjali.

      (4)  Id-data tad-dħul fis-seħħ tal-Protokoll ta’ Nagoya se tkun ippubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      ANNESS

         Dikjarazzjoni mill-Unjoni Ewropea f’konformita mal-Artikolu 34, il-paragrafu 3, tal-Konvenzjoni dwar id-Diversità Bijoloġika

      “L-Unjoni Ewropea tiddikjara li, f’konformità mat-Trattat dwar il-Funzjonament tal-Unjoni Ewropea, u partikolarment l-Artikolu 191 tiegħu, hija kompetenti li tidħol fi ftehimiet internazzjonali, u li timplimenta l-obbligi li joħorġu minnhom, li jikkontribwixxu biex jintlaħqu l-għanijiet li ġejjin:

                  —

                  il-preservazzjoni, il-protezzjoni u t-titjib tal-kwalità tal-ambjent,

                  —

                  il-protezzjoni tas-saħħa tal-bniedem,

                  —

                  l-użu prudenti u razzjonali tar-riżorsi naturali,

                  —

                  il-promozzjoni ta’ miżuri fil-livell internazzjonali sabiex jitrattaw problemi ambjentali reġjonali jew globali, u b’mod partikolari li jiġġieldu t-tibdil fil-klima.

            Barra minn hekk, l-Unjoni Ewropea tadotta miżuri f’livell tal-Unjoni biex tistabbilixxi Żona Ewropea tar-Riċerka u għall-funzjonament xieraq tas-swieq intern tagħha.
      L-eżerċizzju tal-kompetenza tal-Unjoni huwa, skont in-natura tiegħu, soġġett għal żvilupp kontinwu. Sabiex tkun konformi mal-obbligi tagħha skont l-Artikolu 14(2)(a) tal-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika, l-Unjoni ser iżżomm aġġornata l-lista ta’ strumenti legali li għandha tiġi trażmessa liċ-Ċentru ta’ Skambju ta’ Informazzjoni dwar l-Aċċess u l-Qsim ta’ Benefiċċji.
      L-Unjoni Ewropea hija responsabbli għat-twettiq ta’ dawk l-obbligi li jirriżultaw minn dan il-Protokoll li huma koperti mil-liġi tal-Unjoni fis-seħħ.”


title: Id-Deċiżjoni tal-Kunsill tat-28 ta' Novembru 2002 li tistabbilixxi Network Ewropew għall-Protezzjoni ta' Figuri Pubbliċi

text:
Avviż Legali Importanti

|

32002D0956

Official Journal L 333 , 10/12/2002 P. 0001 - 0002

		Id-Deċiżjoni tal-Kunsilltat-28 ta' Novembru 2002li tistabbilixxi Network Ewropew għall-Protezzjoni ta' Figuri Pubbliċi(2002/956/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 30(1)(a) u (ċ) u l-Artikolu 34(2)(c) tiegħu,Wara li kkunsidra l-inizjattiva tar-Renju ta' Spanja [1],Wara li kkunsidra l-opinjoni tal-Parlament Ewropew [2];Billi:(1) Barra mir-Rakkomandazzjoni tal-Kunsill tas-6 ta' Diċembru 2001 li tistabbilixxi skala komuni għall-istima ta' theddid lejn il-figuri pubbliċi li jżuru l-Unjoni Ewropea [3], l-ebda leġislazzjoni ta' l-Unjoni, standards jew manwali ta' natura ġenerali ma jeżistu biex tkun regolata l-protezzjoni tal-figuri pubbliċi, kemm jekk huma figuri pubbliċi nazzjonali jew dawk tal-Komunità jew ta' oriġini barranija.(2) Il-possibbiltà ta' assalti jew attakki fuq dawk il-figuri ma tistax tkun eskluża.(3) Il-protezzjoni ta' figuri pubbliċi hi r-responsabbiltà ta' l-Istat Membru li jkun qiegħed jilqa'. Il-miżuri protettivi ta' l-Istat Membru li qiegħed jilqa' huma bbażati biss fuq id-disposizzjoniet legali fis-seħħ fl-Istat Membru u l-ftehim internazzjonali relevanti.(4) Iż-żieda fl-ivvjaġġar ta' figuri pubbliċi ġewwa l-Unjoni tirrikjedi mezz formali għall-komunikazzjoni u konsultazzjoni bejn Awtoritajiet nazzjonali,IDDEĊIEDA DAN LI ĠEJ:Artikolu 11. Network Ewropew għall-protezzjoni ta' figuri pubbliċi, hawnhekk iżjed 'il quddiem msejjaħ "in-Network", qed jinħoloq permezz ta' din id-Deċiżjoni.2. In-Network għandu jkun jikkonsisti minn servizzi tal-pulizija nazzjonali u servizzi oħrajn responsabbli għall-protezzjoni tal-figuri pubbliċi. Kull Stat Membru għandu jinnomina punt wieħed ta' referenza. Informazzjoni dwar il-punti ta' referenza nazzjonali, inkluzi modifikazzjonijiet sussegwenti, għandhom jiġu trasmessi lis-Segretarjat Ġenerali tal-Kunsill li għandu jippubblika l-informazzjoni fil-Ġurnal Uffiċjali.Artikolu 2Għall-finijiet ta' din id-Deċiżjoni, "figura pubblika" għandha tfisser kull persuna li għaliha jkun assenjat servizz ta' protezzjoni skond il-leġislazzjoni nazzjonali ta' Stat Membru jew skond ir-regolamenti ta' organizzazzjoni jew istituzzjoni internazzjonali jew supranazzjonali.Artikolu 31. L-attività tan-Network għandha tkun promossa mill-Istat Membru li jkun qiegħed jippresiedi l-Kunsill.2. Il-pajjiżi kandidati u l-Europol jistgħu wkoll jinnominaw punt ta' referenza biex jipparteċipa fin-Network.Il-Presidenza għandha tikkonsidra, skond il-każ, il-parteċipazzjoni tal-Kummissjoni u s-Segretarjat Ġenerali tal-Kunsill fl-attivitajiet tan-Network kif issir referenza għalih fl-Artikolu 4(a), (b), (ċ) u (d).Artikolu 4In-Network għandu jkollu dawn l-għanijiet li ġejjin:(a) li jippromwovi l-iskambju ta' informazzjoni bejn id-dipartiment li jkunu qed jipparteċipaw fin-Network, b'mod partikolari:- informazzjoni ġenerali u teknika u esperjenza dwar il-protezzjoni ta' figuri pubbliċi,- informazzjoni dwar l-aktar kriterji xierqa għall-għażla u taħriġ ta' persunal adattat tas-servizzi li jkunu responsabbli għall-protezzjoni tal-figuri pubbliċi;(b) li jippromwovi l-iżvilupp ta' sett ta' l-aħjar prattiċi komuni fejn jirrigwarda attivitajiet operazzjonali li jkunu ntrabtu li jwettqu d-dipartimenti li jkunu qed jipparteċipaw fin-Network;(ċ) li jippromwovi l-iskambju reċiproku ta' uffiċjali tad-dipartimenti li qed jipparteċipaw fin-Network;(d) li jħallu lid-dipartimenti li qed jipparteċipaw fin-Network li jiskambjaw informazzjoni, li jikkomunikaw u li jiżviluppaw opinjonijiet komuni fuq:- il-proċeduri u talbiet għal awtorizzazzjoni mill-Istat Membru li qed jistieden għall-preżenza fit-territorju tiegħu ta' servizzi ta' protezzjoni ta' l-Stat li qed jagħmel it-talba li jakkumpanja figura pubblika,- metodi ta' azzjoni komuni għall-prevenzjoni ta' assalti u attakki, inkluż il-mod kif uffiċjali u riżorsi jkun jistgħu jiġu mqassma,- Protokoll dwar il-prijorità li għandha tiġi mogħtija lill-protezzjoni ta' figura pubblika waqt il-movimenti tad-delegazzjonijiet,- kollaborazzjoni mas-servizzi relevanti ta' nfurzar tal-liġi u dipartimenti pubbliċi oħra,- rakkomandazzjonijiet dwar il-Media;(e) li jiffavorixxi l-iskambju, skond il-leġislazzjoni nazzjonali, ta' informazzjoni operazzjonali, kemm permezz ta' punti ta' referenza jew permezz ta' kuntatti diretti bejn is-servizzi responsabbli, kif komunikat mill-punti ta' referenza, fejn jikkonċerna l-applikazzjoni ta' sigurta' f'każi fejn il-protezzjoni ta' figura pubblika għandha tkun assigurata fi tnejn jew aktar Stati Membri.Artikolu 5In-Network għandu jissottometti rapport annwali lill-Kunsill fuq l-iżvilupp ta' l-attivitajiet tagħha. Il-Kunsill għandu jevalwa l-attivitajiet tan-Network kull tliet snin.Artikolu 6Din id-Deċiżjoni għandha tidħol fis-seħħ fil-ġurnata wara dik ta' l-adozzjoni tagħha mill-Kunsill.Magħmula fi Brussel, fit-28 ta' Novembru 2002.Għall-KunsillIl-PresidentB. Haarder[1] ĠU C 42, tal-15.2.2002, p. 14.[2] Opinjoni mogħtija fit-30 ta' Mejju 2002 (għadha mhix ippubblikata fil-Ġurnal Uffiċjali).[3] ĠU C 356, ta' l-14.12.2001, p. 1.--------------------------------------------------


Avviż Legali Importanti

|

32006D0853

Deċiżjoni tal-Kumitat Politiku u ta’ Sigurtà EUPOL COPPS/2/2006 tal- 21 ta’ Novembru 2006 dwar il-ħatra tal-Kap ta’ Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea għat-Territorji Palestinjani (EUPOL COPPS)

Official Journal L 331 , 29/11/2006 P. 0021 - 0021 Official Journal L 200 , 01/08/2007 P. 0217 - 0217

		20061121Deċiżjoni tal-Kumitat Politiku u ta’ Sigurtà EUPOL COPPS/2/2006tal- 21 ta’ Novembru 2006dwar il-ħatra tal-Kap ta’ Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea għat-Territorji Palestinjani (EUPOL COPPS)(2006/853/PESK)IL-KUMITAT POLITIKU U TA’ SIGURTÀ,Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta' l-Artikolu 25 tiegħu,Wara li kkunsidra l-Azzjoni Konġunta tal-Kunsill 2005/797/PESK ta' l- 14 ta' Novembru 2005 dwar il-Missjoni tal-Pulizija ta' l-Unjoni Ewropea għat-Territorji Palestinjani [1], u b'mod partikolari l-Artikolu 11(2) tagħha,Billi:(1) L-Artikolu 11(2) ta' l-Azzjoni Konġunta 2005/707/PESK jipprovdi li l-Kunsill jawtorizza lill-Kumitat Politiku u ta' Sigurtà biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar, fuq proposta tas-Segretarju Ġenerali/Rappreżentant Għoli, Kap ta' Missjoni/Kummissarju tal-Pulizija.(2) Is-Segretarju Ġenerali/Rappreżentant Għoli ppropona l-ħatra tas-Sur Colin SMITH.IDDEĊIEDA KIF ĠEJ:Artikolu 1Is-Sur Colin SMITH huwa b'dan maħtur bħala Kap ta’ Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea għat-Territorji Palestinjani (EUPOL COPPS), mill- 1 ta' Jannar, 2007.Artikolu 2Din id-Deċiżjoni għandha jkollha effett fil-jum ta’ l-adozzjoni tagħha.Hija għandha tapplika sal- 31 ta’ Diċembru 2007.Magħmul fi Brussell, 21 ta’ Novembru 2006.Għall-Kumitat Politiku u ta' SigurtàIl-PresidentT. Tanner[1] ĠU L 300, 17.11.2005, p. 65.--------------------------------------------------


title: Deċiżjoni tal-Kunsill 2011/536/PESK tat- 12 ta’ Settembru 2011 li temenda u testendi d-Deċiżjoni 2010/452/PESK dwar il-Missjoni ta’ Monitoraġġ tal-Unjoni Ewropea fil-Ġeorġja (EUMM Georgia)

text:
               13.9.2011

               MT

               Il-Ġurnal Uffiċjali tal-Unjoni Ewropea

               L 236/7

         DEĊIŻJONI TAL-KUNSILL 2011/536/PESK
   tat-12 ta’ Settembru 2011
   li temenda u testendi d-Deċiżjoni 2010/452/PESK dwar il-Missjoni ta’ Monitoraġġ tal-Unjoni Ewropea fil-Ġeorġja (EUMM Georgia)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b’mod partikolari l-Artikoli 28 u 43(2) tiegħu,
   Billi:

               (1)

               Fil-15 ta’ Settembru 2008, il-Kunsill adotta l-Azzjoni Konġunta 2008/736/PESK dwar il-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia (1). Dik l-Azzjoni Konġunta, kif sussegwentement emendata u estiża, skadiet fl-14 ta’ Settembru 2010.

               (2)

               Fit-12 ta’ Awwissu 2010, il-Kunsill adotta d-Deċiżjoni 2010/452/PESK (2) li kompliet il-EUMM Georgia għal 12-il xahar ieħor sal-14 ta’ Settembru 2011.

               (3)

               Fit-28 ta’ Ġunju 2011, il-Kumitat Politiku u ta’ Sigurtà (KPS) approva r-rakkomandazzjonijiet dwar ir-rieżami fil-livell strateġiku rigward il-futur tal-EUMM fil-Ġeorġja.

               (4)

               L-EUMM Georgia għandha tiġi estiża ulterjorment mill-15 ta’ Settembru 2011 sal-14 ta’ Settembru 2012 fuq il-bażi tal-mandat attwali tagħha.

               (5)

               Huwa wkoll meħtieġ li jiġi stabbilit l-ammont ta’ referenza finanzjarja maħsub biex ikopri n-nefqa relatata ma’ EUMM Georgia għall-perijodu mill-15 ta’ Settembru 2011 sal-14 ta’ Settembru 2012.

               (6)

               Il-missjoni ser titmexxa fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif hemm imniżżel fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni tal-Kunsill 2010/452/PESK hija emendata kif ġej:

               1.

               Fl-Artikolu 14(1), huwa miżjud is-subparagrafu li ġej:
               “L-ammont ta’ referenza finanzjarja maħsub sabiex ikopri n-nefqa relatata mal-Missjoni bejn il-15 ta’ Settembru 2011 u l-14 ta’ Settembru 2012 għandu jkun ta’ EUR 23 900 000.”.

               2.

               It-tieni paragrafu tal-Artikolu 18 huwa sostitwit b’dan li ġej:
               “Hija għandha tiskadi fl-14 ta’ Settembru 2012.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta’ Settembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 248, 17.9.2008, p. 26.

      (2)  ĠU L 213, 13.8.2010, p. 43.


title: 2010/279/CFSP: Deċiżjoni tal-Kunsill 2010/279/PESK tat- 18 ta’ Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

text:
               19.5.2010

               MT

               Il-Ġurnal Uffiċjali tal-Unjoni Ewropea

               L 123/4

         DEĊIŻJONI TAL-KUNSILL 2010/279/PESK
   tat-18 ta’ Mejju 2010
   dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   IL-KUNSILL TAL-UNJONI EWROPEA,
   Wara li kunsidra t-Trattat dwar l-Unjoni Ewropea u, b’mod partikolari, l-Artikolu 28 u l-Artikolu 43(2) tiegħu,
   Billi:

               (1)

               Fit-30 ta’ Mejju 2007, il-Kunsill adotta l-Azzjoni Konġunta 2007/369/PESK (1) dwar l-istabbiliment tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN). Dik l-Azzjoni Konġunta tiskadi fil-30 ta’ Mejju 2010.

               (2)

               Fit-8 ta’ Marzu 2010, il-Kumitat Politiku u ta’ Sigurtà (KPS) rrakkomanda l-estensjoni ta’ EUPOL AFGHANISTAN għal tliet snin.

               (3)

               L-istruttura tal-kmand u l-kontroll tal-EUPOL AFGHANISTAN għandha tkun mingħajr preġudizzju għar-responsabbiltajiet kuntrattwali tal-Kap tal-Missjoni lejn il-Kummissjoni Ewropea għall-implimentazzjoni tal-baġit.

               (4)

               Il-kapaċità tal-għassa għandha tiġi attivata għall-EUPOL AFGHANISTAN.

               (5)

               L-EUPOL AFGHANISTAN ser titwettaq fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-politika estera u ta’ sigurtà komuni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Missjoni
   1.   Il-Missjoni tal-Pulizija tal-Unjoni Ewropea fl-Afganistan (“EUPOL AFGHANISTAN” jew il-“Missjoni”), stabbilità mill-Azzjoni Konġunta 2007/369/PESK, għandha tiġi estiża mill-31 ta’ Mejju 2010 sal-31 ta’ Mejju 2013.
   2.   L-EUPOL AFGHANISTAN għandha topera skont l-objettivi stabbiliti fl-Artikolu 2 u twettaq il-kompiti stabbiliti fl-Artikolu 3.
   Artikolu 2
   Objettivi
   L-EUPOL AFGHANISTAN għandha tikkontribwixxi b’mod sinifikanti għall-istabbiliment, taħt appartenenza Afgana, ta’ arranġamenti fil-qasam tal-ordni pubbliku ċivili li jkunu sostenibbli u effikaċi, li sejrin jiżguraw interazzjoni adegwata mas-sistema aktar wiesgħa tal-ġustizzja kriminali, skont il-parir tal-linja politika u l-ħidma fl-iżvilupp tal-istituzzjonijiet tal-Unjoni, l-Istati Membri u atturi internazzjonali oħrajn. Barra minn hekk il-Missjoni ser tappoġġa l-proċess ta’ riforma għal servizz ta’ pulizija ta’ fiduċja u effiċjenti, li jaħdem b’mod konformi ma’ standards internazzjonali, fl-ambitu tal-istat tad-dritt u r-rispett lejn d-drittijiet tal-bniedem.
   Artikolu 3
   Kompiti
   1.   Sabiex jinkisbu l-objettivi stabbiliti fl-Artikolu 3, l-EUPOL AFGHANISTAN għandha:

               (a)

               tassisti lill-Gvern tal-Afganistan sabiex jimplimenta b’mod koerenti l-istrateġija tiegħu għall-istabbiliment ta’ arranġamenti fil-qasam tal-ordni pubbliku ċivili li jkunu sostenibbli u effikaċi, speċjalment fir-rigward tal-Pulizija (Ċivili) Afgana bl-Uniformi u l-Pulizija Afgana ta’ Kontra l-Kriminalità, kif stipulat fl-Istrateġija Nazzjonali tal-Pulizija;

               (b)

               ittejjeb il-koeżjoni u l-koordinazzjoni fost l-atturi internazzjonali;

               (ċ)

               taħdem fuq l-iżvilupp strateġiku, filwaqt li tagħmel enfasi fuq il-ħidma lejn strateġija ġenerali konġunta tal-komunità internazzjonali għar-riforma tal-pulizija, u ssaħħaħ il-kooperazzjoni mal-isħab ewlenin fir-riforma u t-taħriġ tal-pulizija, inkluż man-NATO/ISAF u l-Missjoni tan-NATO għat-Taħriġ u kontributuri oħra;

               (d)

               tappoġġa r-rabtiet bejn il-pulizija u l-qasam usa’ tal-istat tad-dritt.
               Dawn il-kompiti ser jiġu żviluppati ulterjorment fil-Pjan Operazzjonali (OPLAN). Il-Missjoni għandha twettaq il-kompiti tagħha permezz ta’, fost oħrajn, monitoraġġ, konsulenza, għoti ta’ pariri u taħriġ.

         2.   L-EUPOL AFGHANISTAN għandha tkun Missjoni mhux eżekuttiva.
   3.   L-EUPOL AFGHANISTAN għandha jkollha Ċellula ta’ Proġettazzjoni għall-identifikazzjoni u l-implimentazzjoni tal-proġetti. L-EUPOL AFGHANISTAN għandha, skont il-każ, tikkoordina, tiffaċilita u tagħti pariri dwar proġetti implimentati mill-Istati Membri u minn Stati terzi taħt ir-responsabbiltà tagħhom, f’oqsma relatati mal-Missjoni u b’appoġġ għall-għanijiet tagħha.
   Artikolu 4
   Struttura tal-Missjoni
   1.   Il-Missjoni ser ikollha l-Kwartieri Ġenerali (KĠ) tagħha f’Kabul. Il-Missjoni għandha tinkludi:

               (i)

               Il-Kap tal-Missjoni u l-uffiċċju tiegħu inkluż Uffiċjal Anzjan għas-Sigurtà tal-Missjoni;

               (ii)

               Komponent tal-pulizija;

               (iii)

               Komponent tal-Istat tad-Dritt;

               (iv)

               kapaċità ta’ taħriġ;

               (v)

               Appoġġ għall-Missjoni;

               (vi)

               uffiċċji barra minn Kabul;

               (vii)

               element ta’ appoġġ fi Brussell.

         2.   Il-persunal tal-Missjoni għandu jiġi skjerat fil-livelli ċentrali, reġjonali u provinċjali u jista’ jaħdem, kif ikun meħtieġ, fil-livell distrettwali għall-implimentazzjoni tal-mandat fid-dawl tal-valutazzjoni tas-sigurtà u meta jkun hemm fatturi determinanti, bħal appoġġ loġistiku u ta’ sigurtà adatt. Sejrin isiru arranġamenti tekniċi mal-ISAF u mal-Pajjiżi Mexxejja tal-Kmand Reġjonali/Tim Provinċjali ta’ Rikostruzzjoni (PRT) għall-iskambju ta’ informazzjoni, għall-appoġġ mediku, ta’ sigurtà u loġistiku inkluża l-akkomodazzjoni mill-Kmandi Reġjonali u l-PRTs.
   3.   Barra minn hekk, għadd ta’ membri tal-persunal tal-Missjoni għandhom ikunu skjerati sabiex tittejjeb il-koordinazzjoni strateġika tar-riforma tal-pulizija fl-Afganistan, skont il-każ, u partikolarment mas-Segretarjat tal-Bord Internazzjonali għall-Koordinazzjoni tal-Pulizija f’Kabul. Is-sit tas-Segretarjat IPCB għandu jkun, kif ikun xieraq, fil-KĠ tal-EUPOL AFGHANISTAN.
   Artikolu 5
   Kmandant tal-Operazzjoni Ċivili
   1.   Id-Direttur tal-Kapaċità Ċivili tal-Ippjanar u t-Tmexxija (CPCC) għandu jkun il-Kmandant tal-Operazzjoni Ċivili għall-EUPOL AFGHANISTAN.
   2.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-KPS u l-awtorità ġenerali tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ), għandu jeżerċita kmand u kontroll tal-EUPOL AFGHANISTAN fil-livell strateġiku.
   3.   Il-Kmandant tal-Operazzjoni Ċivili għandu jiżgura implimentazzjoni xierqa u effettiva tad-deċiżjonijiet tal-Kunsill kif ukoll id-deċiżjonijiet tal-KPS, inkluż bil-ħruġ ta’ istruzzjonijiet fil-livel strateġiku, kif meħtieġ, lill-Kap tal-Missjoni.
   4.   Il-persunal kollu sekondat għandu jibqa’ taħt il-kmand sħiħ tal-awtoritajiet nazzjonali tal-Istat mittenti jew tal-istituzzjoni tal-UE. L-awtoritajiet nazzjonali għandhom jittrasferixxu l-Kontroll Operattiv (OPCON) tal-persunal, it-timijiet u l-unitajiet tagħhom lill-Kmandant tal-Operazzjoni Ċivili.
   5.   Il-Kmandant tal-Operazzjoni Ċivili għandu r-responsabbiltà ġenerali biex jiżgura li d-dmir ta’ diliġenza tal-Unjoni jiġi attwat b’mod xieraq.
   6.   Il-Kmandant tal-Operazzjoni Ċivili u r-Rappreżentant Speċjali tal-Unjoni Ewropea (RSUE) għandhom jikkonsultaw lil xulxin kif meħtieġ.
   Artikolu 6
   Kap tal-Missjoni
   1.   Il-Kap tal-Missjoni għandu jieħu r-responsabbiltà u jeżerċita kmand u kontroll tal-Missjoni fuq il-post tal-operazzjoni.
   2.   Il-Kap tal-Missjoni għandu jeżerċita kmand u kontroll fuq il-persunal, it-timijiet u l-unitajiet minn Stati kontribwenti kif inkarigat mill-Kmandant tal-Operazzjoni Ċivili flimkien mar-responsabbiltà amministrattiva u loġistika inkluż fuq l-assi, r-riżorsi u l-informazzjoni li qegħdin għad-dispożizzjoni tal-missjoni.
   3.   Il-Kap tal-Missjoni għandu joħroġ istruzzjonijiet lill-persunal kollu tal-missjoni, inkluż f’dan il-każ l-element ta’ appoġġ fi Brussell, għat-twettiq effettiv tal-EUPOL AFGHANISTAN fuq il-post, jassumi l-koordinazzjoni u l-amministrazzjoni ta’ kuljum tagħha, billi jimxi fuq l-istruzzjonijiet fuq livell strateġiku tal-Kmandant tal-Operazzjoni Ċivili.
   4.   Il-Kap tal-Missjoni għandu jkun responsabbli għall-implimentazzjoni tal-baġit tal-Missjoni. Għal dan il-għan, il-Kap tal-Missjoni għandu jiffirma kuntratt mall-Kummissjoni.
   5.   Il-Kap tal-Missjoni għandu jkun responsabbli għall-kontroll dixxiplinari fuq il-persunal. Għall-persunal sekondat, l-azzjoni dixxiplinarja għandha tiġi eżerċitata mill-awtorità nazzjonali jew tal-Unjoni konċernata.
   6.   Il-Kap tal-Missjoni għandu jirrappreżenta l-EUPOL AFGHANISTAN fiż-żona tal-operazzjonijiet u għandu jiżgura l-viżibbiltà adegwata tal-Missjoni.
   7.   Il-Kap tal-Missjoni għandu jikkoordina, adegwatament, ma’ atturi oħrajn tal-UE fuq il-post. Mingħajr preġudizzju għall-linja ta’ kmand, il-Kap tal-Missjoni għandu jirċievi gwida politika lokali mir-RSUE.
   8.   Il-Kap tal-Missjoni għandu jiżgura li l-EUPOL AFGHANISTAN jaħdem mill-qrib, jikkoordina u jikkoopera mal-Gvern tal-Afganistan u mal-atturi internazzjonali rilevanti, kif xieraq, inklużi l-missjoni ISAF immexxija min-NATO u l-Missjoni ta’ Taħriġ tan-NATO, il-Pajjiżi Ewlenin tal-PRT, l-Missjoni ta’ Assistenza Afghanistan tan-Nazzjonijiet Uniti (UNAMA), u l-Istati terzi attwalment involuti fir-riforma tal-pulizija fl-Afganistan.
   Artikolu 7
   Persunal
   1.   In-numri u l-kompetenzi tal-persunal tal-EUPOL AFGHANISTAN għandhom ikunu konsistenti mal-għanijiet stabbiliti fl-Artikolu 2, il-kompiti stabbiliti fl-Artikolu 3 u l-istruttura tal-Missjoni stabbilita fl-Artikolu 4.
   2.   L-EUPOL AFGHANISTAN għandha tikkonsisti primarjament minn persunal sekondat mill-Istati Membri jew l-istituzzjonijiet tal-UE.
   3.   Kull Stat Membru jew istituzzjoni tal-UE għandhom jassumu l-ispejjeż relatati ma’ kwalunkwe membru tal-persunal sekondat minnhom, inklużi l-ispejjeż tal-ivvjaġġar lejn u mill-post ta’ skjerament, is-salarji, il-kopertura medika, u l-allowances, barra l-per diems applikabbli kif ukoll l-allowances għax-xogħol iebes u għar-riskji.
   4.   Il-persunal ċivili internazzjonali u persunal lokali jistgħu jiġu reklutati wkoll mill-EUPOL AFGHANISTAN, fuq bażi kuntrattwali kif meħtieġ, jekk il-funzjonijiet meħtieġa ma jkunux provduti minn persunal sekondat mill-Istati Membri. Eċċezzjonalment, u f’każijiet debitament ġustifikati, fejn ma jkun hemm disponibbli l-ebda applikazzjoni kwalifikata mill-Istati Membri, jistgħu jiġu reklutati fuq bażi kuntrattwali, kif meħtieġ, ċittadini minn Stati terzi parteċipanti.
   5.   Il-persunal kollu għandu jwettaq id-doveri tiegħu u jaġixxi fl-interess tal-missjoni. Il-persunal kollu għandu jirrispetta l-prinċipji tas-sigurtà u l-istandards minimi stabbiliti mid-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti ta’ sigurtà tal-Kunsill (2).
   Artikolu 8
   Status tal-persunal tal-EUPOL AFGHANISTAN
   1.   L-istatus tal-persunal tal-EUPOL AFGHANISTAN fl-Afganistan, inklużi fejn ikun il-każ il-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-EUPOL AFGHANISTAN għandhom jiġu stabbiliti fi ftehim li għandu jiġi konkluż skont l-Artikolu 37 tat-Trattat.
   2.   L-Istat jew l-istituzzjoni tal-UE li jkunu ssekondaw membru tal-persunal għandhom ikunu responsabbli biex iwieġbu għal kwalunkwe pretensjoni marbuta mal-issekondar, minn jew dwar il-membru tal-persunal. L-Istat jew l-istituzzjoni tal-UE in kwistjoni għandhom ikunu responsabbli biex tinbeda kwalunkwe azzjoni kontra l-persuna ssekondata.
   3.   Il-kondizzjonijiet tal-impjieg u d-drittijiet u l-obbligi tal-persunal ċivili internazzjonali u lokali għandhom jiġu stabbiliti fil-kuntratti bejn il-Kap tal-Missjoni u l-membri tal-persunal.
   Artikolu 9
   Linja ta’ Kmand
   1.   L-EUPOL AFGHANISTAN għandu jkollha linja ta’ kmand unifikata, bħala operazzjoni ta’ maniġġar tal-kriżijiet.
   2.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-EUPOL AFGHANISTAN.
   3.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-KPS u l-awtorità ġenerali tar-RGħ, huwa l-kmandant tal-EUPOL AFGHANISTAN f’livell strateġiku u, għaldaqstant, għandu joħroġ istruzzjonijiet lill-Kap tal-Missjoni u jipprovdilu konsulenza u appoġġ tekniku.
   4.   Il-Kmandant tal-Operazzjoni Ċivili għandu jirrapporta lill-Kunsill permezz tar-RGħ.
   5.   Il-Kap tal-Missjoni għandu jeżerċita kmand u kontroll fuq l-EUPOL AFGHANISTAN fuq il-post tal-operazzjoni u għandu jkun direttament responsabbli lejn il-Kmandant tal-Operazzjoni Ċivili.
   Artikolu 10
   Kontroll politiku u direzzjoni strateġika
   1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-Missjoni. Il-Kunsill b’dan jawtorizza lill-KPS biex jieħu d-deċiżjonijiet relevanti għal dan il-għan, skont it-tielet paragrafu tal-Artikolu 38 tat-Trattat. Din l-awtorizzazzjoni għandha tinkludi s-setgħat sabiex jinħatar Kap tal-Missjoni, fuq proposta mir-RGħ, u sabiex jiġu emendati il-CONOPS u l-OPLAN. Is-setgħat ta’ deċiżjoni fir-rigward tal-objettivi u t-tmiem tal-Missjoni għandhom jibqgħu f’idejn il-Kunsill.
   2.   Il-KPS għandu jirrapporta lill-Kunsill f’intervalli regolari.
   3.   Il-KPS għandu jirċievi fuq bażi regolari u kif meħtieġ rapporti mill-Kmandant tal-Operazzjoni Ċivili u l-Kap tal-Missjoni dwar kwistjonijiet fl-oqsma ta’ responsabbiltà tagħhom.
   Artikolu 11
   Sigurtà
   1.   Il-Kmandant tal-Operazzjoni Ċivili għandu jidderieġi l-ippjanar tal-miżuri ta’ sigurtà tal-Kap tal-Missjoni u jiżgura l-implimentazzjoni xierqa u effettiva tagħhom għall-EUPOL AFGHANISTAN skont l-Artikoli 5 u 9, f’koordinazzjoni mal-Uffiċċju ta’ Sigurtà tal-Kunsill.
   2.   Il-Kap tal-Missjoni għandu jkun responsabbli mis-sigurtà tal-operazzjoni u sabiex jiżgura konformità ma’ rekwiżiti minimi ta’ sigurtà applikabbli għall-operazzjoni, skont il-politika tal-Unjoni dwar is-sigurtà tal-persunal skjerat barra l-Unjoni f’kapaċità operattiva taħt it-Titolu V tat-Trattat u d-dokumenti ta’ sostenn tiegħu.
   3.   Il-Kap tal-Missjoni għandu jkun assistit minn Uffiċjal Anzjan għas-Sigurtà tal-Missjoni (SMSO), li ser jirrapporta lill-Kap tal-Missjoni u jżomm ukoll relazzjoni mill-qrib mal-Uffiċċju tas-Sigurtà tal-Kunsill.
   4.   Il-Kap tal-Missjoni ser jaħtar Uffiċjali tas-Sigurtà fil-postijiet provinċjali u reġjonali tal-missjoni, li, taħt l-awtorità tal-SMSO, għandhom ikunu responsabbli mill-amministrazzjoni ta’ kuljum tal-aspetti kollha ta’ sigurtà tal-elementi rispettivi tal-Missjoni.
   5.   Il-persunal tal-EUPOL AFGHANISTAN għandu jagħmel taħriġ obbligatroju ta’ sigurtà qabel id-dħul tiegħu fil-funzjoni, f’konformità mal-OPLAN. Għandu jingħatalu taħriġ regolari ta’ aġġornament fuq il-post organizzat mill-SMSO.
   Artikolu 12
   Parteċipazzjoni ta’ Stati terzi
   1.   Mingħajr preġudizzju għall-awtonomija deċiżjonali tal-Unjoni u għall-qafas istituzzjonali uniku tagħha, l-istati kandidati u Stati terzi oħrajn jistgħu jiġu mistiedna sabiex jikkontribwixxu għall-EUPOL AFGHANISTAN fuq il-bażi li huma jsostnu l-ispejjeż sabiex jibagħtu lill-esperti tal-pulizija u/jew il-persunal ċivili sekondat minnhom, inkluż is-salarji, l-allowances, il-kopertura medika, l-assigurazzjoni għal riskju għoli u l-ispejjeż tal-ivvjaġġar lejn u mill-Afganistan, u jikkontribwixxu għall-ispejjeż tat-tmexxija tal-EUPOL AFGHANISTAN skont il-każ.
   2.   Il-Kunsill b’dan jawtorizza lill-KPS sabiex jieħu d-deċiżjonijiet rilevanti dwar l-aċċettazzjoni tal-kontributi proposti.
   3.   L-Istati terzi li jagħmlu kontributi lill-EUPOL AFGHANISTAN għandu jkollhom l-istess drittijiet u obbligi f’termini tal-amministrazzjoni ta’ kuljum tal-operazzjoni bħal Stati Membri tal-UE li jieħdu sehem fl-operazzjoni.
   4.   Il-KPS għandhu jieħu azzjoni xierqa fir-rigward ta’ arranġamenti ta’ parteċipazzjoni u għandu, jekk meħtieġ, jissottometti proposta lill-Kunsill, inkluż dwar il-possibbiltà ta’ parteċipazzjoni finanzjarja jew kontributi mhux finanzjarji minn Stati terzi.
   5.   Arranġamenti dettaljati rigward il-parteċipazzjoni ta’ Stati terzi għandhom ikunu s-suġġett ta’ ftehim skont l-Artikolu 37 tat-Trattat u arranġamenti tekniċi addizzjonali kif meħtieġ. Fejn l-Unjoni u Stat terz ikunu kkonkludew ftehim li jistabbilixxi qafas għall-parteċipazzjoni ta’ dan l-Istat terz fl-operazzjonijiet ta’ maniġġar ta’ kriżijiet tal-UE, id-dispożizzjonijiet ta’ tali ftehim għandhom japplikaw fil-kuntest ta’ din l-operazzjoni.
   Artikolu 13
   Arranġamenti finanzjarji
   1.   L-ammont ta’ referenza finanzjarja intiż sabiex ikopri l-infiq marbut mal-EUPOL AFGHANISTAN sal-31 ta’ Mejju 2011 għandu jkun ta’ EUR 54 600 000.
   2.   L-ammont ta’ referenza finanzjarja għall-perijodi sussegwenti għall-EUPOL AFGHANISTAN għandu jkun deċiż mill-Kunsill.
   3.   In-nefqa kollha għandha tiġi amministrata konformement mar-regoli u l-proċeduri applikabbli għall-baġit ġenerali tal-Unjoni Ewropea.
   4.   Il-Kap tal-Missjoni għandu jirrapporta b’mod sħiħ lil, u jkun issorveljat mill-Kummissjoni dwar l-attivitajiet imwettqa fil-qafas tal-kuntratt tiegħu.
   5.   Ċittadini ta’ Stati terzi għandhom jitħallew iressqu offerti għall-kuntratti. Suġġett għall-approvazzjoni tal-Kummissjoni, il-Kap tal-Missjoni jista’ jikkonkludi arranġamenti tekniċi mal-pajjiżi mexxejja tal-Kmand Reġjonali/PRT u mal-atturi internazzjonali skjerati fl-Afganistan rigward il-forniment ta’ tagħmir, servizzi u uffiċċji lill-Missjoni, speċjalment fejn ikun meħtieġ minħabba kondizzjonijiet ta’ sigurtà.
   6.   L-arranġamenti finanzjarji għandhom jirrispettaw il-ħtiġijiet operattivi tal-EUPOL AFGHANISTAN inkluża l-kompatibbiltà tat-tagħmir u l-interoperabbiltà tal-gruppi tagħha, u għandhom jieħdu kont tal-iskjerament tal-persunal fil-Kmandi Reġjonali u l-PRTs.
   7.   L-infiq għandu jkun eliġibbli mid-data tal-adozzjoni ta’ din id-Deċiżjoni.
   Artikolu 14
   Rilaxx ta’ informazjzoni klassifikata
   1.   Ir-RGħ għandu jkun awtorizzat jirrilaxxa lin-NATO/ISAF informazzjoni u dokumenti tal-UE klassifikati ġenerati għall-finijiet tal-Missjoni, b’mod konformi mar-regolamenti ta’ sigurtà tal-Kunsill. Għandhom jitfasslu arranġamenti tekniċi lokali sabiex dan jiġi faċilitat.
   2.   Ir-RGħ għandu jkun awtorizzat jirrilaxxa lill-Istati terzi assoċjati ma’ din id-Deċiżjoni, skont il-każ u skont il-ħtiġijiet tal-Missjoni, informazzjoni u dokumenti klassifikati tal-UE sal-livell “CONFIDENTIEL UE” ġenerati għall-finijiet tal-Missjoni, b’mod konformi mar-regolamenti ta’ sigurtà tal-Kunsill.
   3.   3. Ir-RGħ għandu jkun awtorizzat jirrilaxxa lill-UNAMA, skont il-każ u skont il-ħtiġijiet operattivi tal-Missjoni, informazzjoni u dokumenti klassifikati tal-UE sal-livell “RESTREINT UE” ġenerati għall-finijiet tal-Missjoni, b’mod konformi mar-regolamenti ta’ sigurtà tal-Kunsill. Għandhom jitfasslu arranġamenti lokali għal dan il-għan.
   4.   Fil-każ ta’ ħtieġa operattiva speċifika u immedjata, ir-RGħ għandu wkoll ikun awtorizzat jirrilaxxa lill-Istat ospitanti informazzjoni u dokumenti klassifikati tal-UE sal-livell “RESTREINT UE” ġenerati għall-finijiet tal-Missjoni, b’mod konformi mar-regolamenti ta’ sigurtà tal-Kunsill. Fil-każijiet l-oħrajn kollha, din l-informazzjoni u dawn id-dokumenti għandhom jiġu rrilaxxati lill-Istat ospitanti konformement mal-proċeduri għall-koperazzjoni mill-Istat ospitanti mal-Unjoni.
   5.   Ir-RGħ għandu jkun awtorizzat jirrilaxxa lil Stati terzi assoċjati ma’ din id-Deċiżjoni, dokumenti mhux klassifikati tal-UE relatati mad-deliberazzjonijiet tal-Kunsill fir-rigward tal-Missjoni koperta mill-obbligu ta’ segretezza professjonali skont l-Artikolu 6(1) tar-Regoli ta’ Proċedura tal-Kunsill (3).
   Artikolu 15
   Għassa
   Il-Kapaċità tal-Għassa għandha tiġi attivata għall-EUPOL AFGHANISTAN
   Artikolu 16
   Reviżjoni
   1.   Din id-Deċiżjoni għandha tiġi riveduta kull sitt xhur sabiex jiġu aġġustati kif meħtieġ id-daqs u l-kamp ta’ applikazzjoni tal-Missjoni.
   2.   Din id-Deċiżjoni għandha tiġi riveduta, mhux aktar tard minn tliet xhur qabel l-iskadenza tagħha, sabiex jiġi determinat jekk il-Missjoni għandhiex titkompla.
   Artikolu 17
   Dħul fis-seħħ u tul ta’ żmien
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-31 ta’ Mejju 2010 sal-31 ta’ Mejju 2013.

      Magħmul fi Brussell, it-18 ta’ Mejju 2010.

            Għall-Kunsill

            Il-President

         E. SALGADO

      (1)  ĠU L 139, 31.5.2007, p. 33.

      (2)  ĠU L 101, 11.4.2001, p. 1.

      (3)  Deċiżjoni tal-Kunsill 2009/937/KE, tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).


title: Id-Deċiżjoni tal-Kunsill tas-26 ta' Jannar 2004 li tistabbilixxi programm ta' azzjoni tal-Komunità biex tippromwovi ċittadinanza Ewropea attiva (parteċipazzjoni taċ-ċittadini)

text:
Avviż Legali Importanti

|

32004D0100

Official Journal L 030 , 04/02/2004 P. 0006 - 0014

		Id-Deċiżjoni tal-Kunsilltas-26 ta' Jannar 2004li tistabbilixxi programm ta' azzjoni tal-Komunità biex tippromwovi ċittadinanza Ewropea attiva (parteċipazzjoni taċ-ċittadini)(2004/100/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra il-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) It-Trattat jistabilixxi ċittadinanza ta' l-Unjoni, li tikkomplimenta, iżda li ma tieħux il-post taċ-ċittadinanza nazzjonali, u li għandha tiġi promossa b'konsideraazzjoni xierqa għas-sussidjarjeta.(2) L-Għanijiet tal-Komunità u ta' l-Istati Membri huma l-promozzjoni ta' l-impiegi, kondizzjonijiet ta' ħajja u tax-xogħol aħjar, protezzjoni soċjali xierqa, u l-iżvilup tar-riżorsi umani bil-għan illi jiġi żgurat livell għola ta' impieg u tiġi mnaqqsa l-esklużjoni.(3) L-applikazzjoni effettiva u uniformi tal-liġi tal-Komunità hija prijorità ġdida, li hija indispensabbli għall-funzjonament tas-suq intern. Il-Kunsill Ewropew ta' Tampere tal-15 u is-16 Ottubru 1999 aċċenat illi l-oqsma tal-libertà, is-sigurtà u il-ġustizzja għandhom ikunu mibnijja fuq il-prinċipji tat-trasparenza u kontrol demokratiku, li jinvolvu djalogu miftuħ mas-soċjeta ċivili dwar l-għanjiet u l-prinċipji f'dan il-qasam. L-Assoċjazzjoni tal-Kunsilli ta' l-Istati u l-Amministrazzjonijiet Supremi tal-Ġurisdizzjoni ta' l-Unjoni Ewropea tippromwovi l-iskambju ta' opinjonijiet u esperjenzi f'dawn l-oqsma u tikkordina u tirraporta lill-pubbliku id-decizjonijiet ġuridiċi tal-Kunsilli ta' l-Istati f'dak li għandu x'jaqsam mal-liġi tal-Komunità.(4) Il-Parlament Ewropew, fir-reżoluzzjoni tal-15 ta' April 1988 [2], stabbilixxa illi huwa mixtieq illi isir sforz kbir biex jiġu stabbiliti kuntatti bejn iċ-ċittadini ta' l-Istati Membri u li l-appoġġ mill-istituzzjonijiet tal-Komunità għall-iżvillup ta' skemi ta' ġemellaġġ bejn kommunitajiet u irħula differenti ta' l-Istati Membri tkun xi ħaga tajba u mixtieqa.(5) Il-Kunsill Ewropew ta' Nizza ta' Diċembru 2000, fid-Dikjarazzjoni 23, irrikonoxxa il-bżonn li jittejjeb u jiġi kontrollat il-leġitimità u it-trasparenza ta' l-Unjoni u l-istituzjonijiet tagħha, sabiex dawn jitressqu dejjem iżjed lejn iċ-ċittadini ta' l-Istati Membri. L-Aġenda tal-Politika Soċjali addottata f'Nice hija bbażata fuq forma ġdida ta' gvern li li tagħti importanza ikbar lir-rwol ta' djalogu ċivili bħala element essenzali biex tippromwovi il-koperazzjoni fis-soċjeta ċivili. L-aġenda tipprovdi illi l-għaqdiet non-governattivi, bħal per ezempju il-Pjattaforma ta' l-għaqdiet socjali non-governattivi Ewropej, huma marbuta mil-qrib ma' l-iżvillup ta' politika ta' inklużjoni u ta' opportunitajiet indaqs għal kullħadd.(6) Id-Dikjarazzjoni ta' Laeken li huwa anness mall-Konkluzjonijiet tal-Kunsill Ewropew ta' l-14 u il-15 ta' Diċembru 2001 tipprovdi illi wieħed mill-isfidi ewlenin li għandu jiġi riżolt mill-Unjoni Ewropea huwa kif iċ-ċittadini jistgħu jinġiebu iktar qrib tal-viżjoni Ewropea u l-istituzzjonijiet Ewropej.(7) L-intestaturi A-321, A-3020, A-3021, A-3024, A-3026, A-3036 u B3-305 tal-budget ġenerali ta' l-Unjoni Ewropea għas-sena finanzjarju 2003 u is-snin finanzjarji ta' qabel urew il-potenzal tagħhom illi jippromwovi dijalogu dwar il-bini ta' l-Ewropa bejn l-għaqdiet tas-soċjeta ċivili u l-muniċipji.(8) Il-Kunsill jikkonferma il-bżonn illi jiġu sostnuti skemi ta' ġemellaġġ għall–ibliet, u dan minħabba ir-rwol importanti illi jistgħu ikollhom fil-promozzjoni ta' l-identità ċiviku u l-armonjija bejn il-popli ta' l-Ewropa. Jikkonferma ukoll illi fil-kuntest ta' programm multiannwali, budget xieraq għal skemi ta' ġemellaġġ għall–ibliet u il-promozzjoni kontinwa tagħhom għandhom jiġu garantiti, u dana kif insista il-Parlament Ewropew kull sena fil-proċedura tal-budget. Jikkonferma ukoll illi huwa essenzali illi il-proċedura ta' l-applikazzjoni u l-amministrazzjoni ta' skemi ta' ġemellaġġ għall-ibliet isir iktar faċli sabiex jinftiehem aħjar u joqorbu lejn iċ-ċttadini.(9) L-Assoċjazzjoni "Our Europe" huwa think tank magħmul minn rappreżentanti tas-soċjeta Ewropea u l-oqsma politiċi, soċjali, ekonomiċi u xjentifiċi biex iservu ta' ċentru għall-iskambju ta' ideat li jippromwovu Unjoni Ewropea dejjem aktar viċina; għaldaqstant din tippromwovi interessi ġenerali Ewropej.(10) Iċ-ċentri ta' Jean Monnet u ta' Robert Schuman huma ċentri għall-laqghat għan-nies ta' l-Ewropa, l-għan huwa illi jpoġġu il-pijonieri u l-attivitajiet ġodda fl-integrazzjoni Ewropea fil-kuntest fejn żewġ missierijiet ta' l-Ewropa għexu u ħadmu, u biex jipprovdu informazzjoni dwar l-Ewropa tal-lum u t' għada; għaldaqstant dawn l-għaqdiet jippromwovu interessi ġenerali Ewropej.(11) Il-Kunsill Ewropew għar-Refuġjati u l-Eżiljati tirrapresenta l-organizzazzjonijiet għar-refuġjati u l-persuni spjazzati fil-kuntest ta' l-Unjoni Ewropea, u tippromwovi il-prinċipji u l-politika li jikkontribwixxu għall-għanijiet tat-Trattat f'dak li huwa ażil u l-ġlieda kontra l-esklużjoni soċjali.(12) Ir-regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar il-regolament Finanzjarju li tapplika għall-budget ġenerali tal-Komunitajiet Ewropej [3], hawnhekk iżjed 'il quddiem imsejħa "ir-Regolament Finanzjarju", tirrikjedi illi jiġi provdut att bażiku biex jkopri dawn l-attivitajiet ta' sostenn.(13) Fiż-żmien ta' l-adozzjoni tar-Regolament Finanzjarju, il-Parlament Ewropew, il-Kunsill u il-Kummissjoni ħadu ir-responsabilità biex jiżguraw illi jintlaħaq l-għan illi att bażiku jidħol fis-seħħ mis-sena finanzjarja 2004. Il-Kummisjoni ħadet ir-responsabbilità illi tieħu in konsiderazzjoni ir-rimarki li saru fil-budget fil-kuntest ta' implimentazzjoni.(14) Id-Dikjarazzjoni Interistituzzjonali tal-24 ta' Novembru 2003 għall-atti baziċi għall-għotjiet tal-Parlament Ewropew, il-Kunsill u il-Kummissjoni tipprovdi fuq bażi eċċezjonali għal klawsoli transitorji dwar il-perjodu ta' eliġibilità tan-nefqa li għandhom jiġu introdotti f'dan il-programm.(15) Din id-Dikjarazzjoni Interistituzzjonali tipprovdi ukoll għal mizuri tranżitorji għall-għotjiet previsti fil-parti 2 tal-programm li għandu jiddaħal għas-snin 2004 u 2005.(16) Dispożizzjonijiet għandhom jiġu introdotti sabiex l-estenzjoni ġeografiki tal-programm jestendi sabiex ikopri l-Istati Membri ġodda, u possibilment fil-kaz ta' ċerti azzjonijiet, għall-pajjizi membri u kandidati tal-EFTA/ŻEE.(17) Ammont finanzjarju ta' riferenza, fis-sens tal-punt 34 tal-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u il-Kummissjoni dwar id-dixxiplina finanzjarja u titjib fil-proċeduri tal-budget [4], huwa inkluż f'dan id-deċiżjoni għat-tul tal-programm, mingħajr ma jiġu affetwati il-poteri ta' l-awtorità finanzjarju kif definiti fit-Trattat.(18) Fil-kaz ta' finanzjament ġej mir-riżorsi ta' l-Istat, u mhux mill-Komunità għandhom jiġu mħarsa l-Artikoli 87 u 88 tat-Trattat.(19) Entitajiet illi l-azzjonijiet tagħhom mhumiex kompatibbli ma' l-għanijiet ta' l-Unjoni Ewropea u l-Istati Membri f'dawk li huma ordni pubbliku u sigurta' pubblika għandhom jiġu esklużi mill-benefiċċji ta' dan il-programm.(20) Kull appoġġ mgħoti skond din id-Deċiżjoni jrid ikun konformi mall-prinċipji tas-sussidjarjeta' u l-proporzjonalità,IDDEĊIEDA DAN LI ĠEJ:Artikolu 1Għanijiet tal-Programm1. Din id-Deċiżjoni tistabbilixxi pjan ta' azzjoni tal-Komunità sabiex jiġu appoġġjati entitajiet li jaħdmu fil-qasam ta' ċittadinanza Ewropea attiva u li jippromwovu azzjonijiet f'dan il-qasam.Il-programm għandu jkollu għanijiet li ġejjin:(a) li jippromwovi u jxxerred il-valuri u l-għanijiet ta' l-Unjoni Ewropea;(b) biex jressqu liċ-ċittadini lejn l-Unjoni Ewropea u l-istituzzjonijiet Ewropej u biex jinkorraġihom jużaw u jikkomunikaw ma' l-istituzzjonijiet Ewropej iktar ta' spiss;(ċ) biex jinvolvu mill-viċin iċ-ċittadini fir-riflessjoni u id-diskussjoni dwar il-kostruzzjoni ta' l-Unjoni Ewropea;(d) biex jsaħħu ir-rabtiet u l-iskambji bejn iċ-ċittadini tal-pajjiżi li jipparteċipaw fil-programm, l-iktar permezz ta' arranġamenti ta' ġemellaġġ ta' l-ibliet;(e) biex jistimmolaw l-inizjattivi bejn l-entitajiet li jippromwovu ċittadinaza attiva u li tipparteċipa.2. L-attivitajiet li huma appoggjati mill-programm għandhom l'għan li jsostnu l-operat u li jippromwovu l-azzjonijiet ta' l-entitajiet li għandhom l-istess għanjiet tal-programm skond l-Anness.3. Dan il-programm jibda fl-1 ta' Jannar 2004 u jispiċċa fil-31 ta' Diċembru 2006.Artikolu 2Aċċess għall-programmBiex ikunu eleġibli għal għotja tal-Komunità għal azzjoni, entitajiet għandhom jissodisfaw il-kondizzjonijiet provduti fl-Anness.L-azzjoni trid tkun skond il-prinċipji bażiċi li jissotolinejaw l-attivitajiet tal-Komunità fil-qasam ta' ċittadinanza attiva.Biex jkunu eleġibli għal għotja għall-programm ta' ħidma ta' entità li tippromwovi wieħed mill-għanjiet ġenerali ta' l-Ewropa fil-qasam ta' ċittadinanza attiva jew għan li jifforma parti ta' l-attivitajiet ta' l-Unjoni Ewropea f'dan il-qasam, l-entitajiet jridu jissodisfaw il-kondizzjonijiet fl-Anness u jridu jkunu strutturati b'tali mod illi jkunu jistgħu jagħmlu tajjeb għal azzjonijiet li jistgħu jkollom impatt fl-Unjoni Ewropea.Artikolu 3Aċċess għall-programm għall-Istati li qed jaċċedu, il-pajjizi ta' l-EFTA/ŻEE u l-pajjiżi li huma kandidati għall-adeżjoni fl-Unjoni EwropeaParteċipazzjoni fl-azzjonijiet tal-programm huwa miftuħ ukoll għal entitajiet stabbiliti fi:(a) L-Istati li qed jaċċedu li iffirmaw it-Tratt ta' adeżjoni fis-16 ta' April 2003;(b) Il-pajjiżi EFTA/ŻEE, skond il-kondizzjonijiet li hemm stabbiliti fil-ftehim taz-ŻEE;(ċ) ir-Rumanija u il-Bulgarija, fil-każ ta' liema il-kondizzjonijiet għall-partecipazzjoni għandhom jkunu stabbiliti skond il-Ftehimiet Ewropej, il-Protokolli Addizjonali u id-deċiżjonijiet tal-Kunsilli ta' Assoċjazzjoni rispettivi;(d) It-Turkija, fil-każ ta' liema il-kondizzjonijiet għall-parteċipazzjoni għandhom jkunu stabbiliti skond il-Framework Agreement ta' bejn il-Komunità Ewropea u ir-Repubblika tat-Turkija fuq il-prinċipji ġenerali tal-parteċipazzjoni tar-Repubblika tat-Turkija fil-programmi tal-Komunità [5].Artikolu 4Għażla tal-benefiċjarji1. Għotja għall-programm ta' ħidma ta' entità li tippromwovi wieħed mill-għanjiet ġenerali ta' l-Ewropa fil-qasam ta' ċittadinanza attiva jew għan li jifforma parti ta' l-attivitajiet ta' l-Unjoni Ewropea f'dan il-qasam, għandhom jingħataw skond il-kriterji stabbiliti fl-Anness.2. Għotjiet għal azzjonijiet speċifikati fil-programm għandhom jingħataw skond il-kriterji stabiliti fl-Anness. L-azzjonijiet jintgħazlu permezz ta' sejħa għall-proposti.Artikolu 5L-Għotja ta' l-għotjaGħotjiet li jagħmlu parti ta' l-azzjonijiet differenti tal-programm għandhom jingħataw skond id-dispożizzjonijiet li jinsabu fil-parti rilevanti ta' l-Anness.Artikolu 6Dispożizzjonijiet finanzjarjiAmmont finanzjarju ta' riferenza għall-implimentazzjoni ta' dan il-programm għall-perijodu 2004 sa 2006 għandu jkun ta' EUR 72 miljun.L-approprjazzjonijiet ta' kull sena għandhom jiġu awtoriżżati mill-awtorità finanzjarju fil-limiti tal-perspettiva finanzjarja.Artikolu 7Kontroll u evalwazzjoniSa mhux aktar tard mill-31 ta' Diċembru 2007, il-Kummissjoni trid tippreżenta lill-Parlament Ewropew u lill-Kunsill rapport dwar il-ksib ta' l-għanijiet tal-programm. Dan ir-rapport għandu jkun ibbażat, inter alia, fuq rapport ta' evalwazzjoni esterna li jrid jitqiegħed għad-dispożizzjoni sa mhux aktar tard mill-aħħar tas-sena 2006 u li trid tevalwa il-pertinenza u il-koerenza ġenerali tal-programm, l-effettività ta' l-eżekuzzjoni tiegħu (preparazzjoni, selezzjoni, implimentazzjoni ta' l-azzjonijiet) u l-effettività ġenerali u partikolari ta' l-azzjonijiet għal dak li huwa ksib ta' l-għanijiet indikati fl-Artikolu 1 u fl-Anness.Artikolu 8Dispożizzjonijiet finaliGħall-għotjiet mogħtija fis-sena 2004 skond it-taqsimiet 1 u 2 ta' l-Anness, il-perijodu ta' eliġibilità ta' nefqa jkun jista jibda fl-1 ta' Jannar 2004, sa kemm in-nefqa ma tiġix qabel id-data li fiha kienet mitfugħa l-applikazzjoni ta' l-għotja jew id-data li fih jibda is-sena finanzjarju tal-beneficjarju.Fuq bazi eċċezjonali għal dawn l-għotjiet il-ftehimiet imsemmija fl-Artikolu 112(2) tar-Regolament Finanzjarju jistgħu jiġu iffirmati mhux aktar tard mit-30 ta' Ġunju 2004.Artikolu 9Dħul fis-seħħDin id-Deċiżjoni għandha tidħol fis-seħħ fil-ġurnata ta' wara il-pubblikazzjoni tagħha fil-Ġurnal Ufficjali ta' l-Unjoni Ewropea.Għandha tgħodd mill-1 ta'Jannar 2004.Magħmul fi Brussel, fis-26 Jannar 2004.Għall-KunsillIl-PresidentB. Cowen[1] Opinjoni mogħtija fl-20 ta' Novembru 2003 (għandha mhux ippublikata fil-Ġurnal Ufficjali).[2] ĠU C 122, 09.05.1988, p. 38.[3] ĠU L 248, 16.09.2002, p. 1.[4] ĠU C 172, tat-18.6.1999, p. 1. Ftehim kif emendat mid-Deċiżjoni 2003/429/KE tal-Parlament Ewropew u tal-Kunsill (ĠU L 147, ta' l-14.6.2003, p. 25).[5] ĠU L 61, 02.03.2002, p. 29.--------------------------------------------------ANNESS1. Attivitajiet AppoġġatiL-għan ġenerali stabbilit fl-Artikolu 1 huwa illi jiġi sostnut xogħol fil-qasam ta' ċittadinanza Ewropea attiva, billi jiġu promossi l-azzjonijiet u l-operati ta' l-entitajiet li jaħdmu f'dan il-qasam.Dan l-appoġġ jieħu l-forma ta' wieħed minn żewġ tipi ta' għotjiet:- jew għotja li tiffinanzja parti mill-infieq assoċjat ma programmi ta' xogħol permanenti ta' l-entitajiet li jippromwovu għan ġenerali ta' interess Ewropew fl-oqsma ta' ċittadinanza Ewropea attiva jew għan li jifforma parti ta' l-attivitajiet ta' l-Unjoni Ewropea f'dan il-qasam. (Parti 1 u Parti 2),- jew għotja li tiffinanzja parti minn azzjoni speċifiku f'dan il-qasam (Parti 3).Azzjonijiet ta' entitajiet tas-soċjeta ċivili u strutturi oħra bħal per ezempju muniċipalitajiet u organizzazzjonijiet ta' entitajiet li jaħdmu fuq livell Ewropew fil-qasam ta' ċittadinanza attiva u li jistgħu jappoġġaw l-attivitajiet tal-Komunità u jgħinu biex jrenduha iktar effetiva, partikolarment:- azzjonijiet ta' kooperazzjoni multinazzjonali fuq livell Ewropew,- laqgħat u dibattiti bejn iċ-ċittadini fuq temi ta' interess Ewropew, bħal il-valuri, l-għanijiet, is-setgħat, il-politika u l-istituzzjonijiet ta' l-Unjoni Ewropea,- riflessjoni informali, edukazzjoni u proġetti ta' taħriġ,- azzjonijiet li jippromwovu il-partecipazzjoni u l-inizjattiva taċ-ċittadini,- skambji bejn iċ-ċittadini u l-organizzazzjonijiet tagħhom,- tixrid ta' informazzjoni dwar azzjonijiet tal-Komunità,- preparazzjoni, appoġġ u evalwazzjoni ta' l-azzjonijiet finanzjati.L-attivitajiet prinċipali tal-Pjattaforma ta' l-għaqdiet socjali non-governattivi Ewropew huma dawn li ġejjin:- li tgħin fl-iżvillup tal-politika tal-UE f'dawk li huma ta' interessi komuni għall-membri tagħha, speċjalment dwar drittijiet soċjali, il-politika soċjali tal-UE u l-programmi u djalogu ċivili,- li żżomm il-membri tagħha informati dwar l-iżvillupi fil-politika tal-Komunità li huma rilevanti għalihom, tiffaċilita il-proċess ta' djalogu u konsultazzjoni bejn il-membri tagħha u l-istituzjonijiet Ewropej u, permezz tal-membri tagħha, tpoġġi dawn l-attivitajiet fuq livell nazzjonali,- tippromwovi id-djalogu ma entitjiet oħra li qed jaħdmu fuq kwistjonijiet li huma ta' interess komuni (partijiet soċjali, għaqdiet oħra Ewropej ta' għaqdiet non-governattivi, għaqdiet non-governattivi fil-pajjizi applikanti, eċċ.),- issaħħaħ għaqdiet soċjali non-governattivi fl-Unjoni Ewropea u fil-pajjizi applikanti, ez. Permezz ta' skambju ta' esperjenza, prassi u informazzjoni fost il-membri tal-Pjattaforma.L-attivitajiet prinċipali tal-Kunsill Ewropew għar-Refugjati u l-Eżiljati huma dawn li ġejjin:- tirrapreżenta l-organizzazzjonijiet għar-refuġjati, persuni li jkunu qed jfittxu l-ażil u persuni spjazzati fil-kuntest ta' l-Unjoni Ewropea,- tikkordina l-pożizzjoni tal-membri tagħha fir-rigward ta' l-Unjoni Ewropea,- tgħaddi informazzjoni fuq ir-refuġjati, persuni li jkunu qed jfittxu l-ażil u persuni spjazzati lill-Istituzjonijiet Ewropej,- tgħaddi informazzjoni mill-Unjoni Ewropea lill-kunsilli nazzjonali għar-refuġjati u l-għaqdiet non-governattivi,- tikkontribwixxi għall-iskambju ta' informazzjoni u l-prassi tajba,- tkun involuta fid-diskussjoni u ir-riflessjoni fuq ir-refuġjati, dawk li qegħdin iffitxu l-asil u l-persuni spjazzati fl-Ewropa u fuq l-azzjonijiet ta' assistenza għal dawn il-persuni tal-Unjoni Ewropea,- toħloq kuxjenza pubblika permezz tan-networks ta' l-organizzazzjonijiet membri,- tippromwovi parteċipazzjoni u inizjattiva fost ir-refuġjati, dawk li qegħdin iffitxu l-asil u il-persuni spjazzati.L-għan ta' l-Assoċjazzjoni tal-Kunsilli ta' l-Istati u l-Amministrazzjonijiet Supremi tal-Ġurisdizzjoni ta' l-Unjoni Ewropea huwa li tiffaċilita il-koordinazzjoni u li tgħaddi lill-pubbliku id-deċiżjonijiet ġuridiċi tal-Kunsilli ta' l-Istati u l-Amministrazzjonijiet Supremi tal-Ġurisdizzjoni f'dak li għandu x'jaqsam mal-liġi tal-Komunità u biex tiffaċilita it-tqassim ta' metodi ta' trasposizzjoni u implimentazzjoni tal-liġi Ewropea fuq livell nazzjonali.Dan il-programm jinkludi ukoll l-azzjonijiet tal-Kummissjoni dwar it-twaqqif, il-promozzjoni u l-amministrazzjoni ta' think tanks li joperaw fil-qasam ta' ċittadinanza attiva u integrazzjoni Ewropea u l-organizzazzjoniji ta' avvenimenti relatati.2. Implimentazzjoni ta' attivitajiet appoġġjati2.1. L-attivitajiet ta' l-entitajiet li huma eleġibli għall-finanzjament tal-Komunità jaqgħu taħt wieħed mill-oqsma li ġejjin:2.1.1. Part 1: Programmi ta' xogħol permanenti ta' l-entitajiet li ġejjin li jippromwovu għan ġenerali ta' interess Ewropew fl-oqsma ta' ċittadinanza Ewropea attiva:- L-Assċjazzjoni "Our Europe",- Iċ-Ċentru Jean Monnet,- Iċ-Ċentru Robert Schuman,- il-Pjattaforma ta' l-għaqdiet soċjali non-governattivi Ewropej,- Il-Kunsill Ewropew għar-Refuġjati u l-Eżiljati (ECRE),- L-Assoċjazzjoni tal-Kunsilli ta' l-Istati u l-Amministrazzjonijiet Supremi tal-Ġurisdizzjoni ta' l-Unjoni Ewropea.2.1.2. Part 2: Programm ta' ħidma permanenti ta' entità li tippromwovi wieħed mill-għanjiet ġenerali ta' l-Ewropa fil-qasam ta' ċittadinanza attiva jew għan li jifforma parti ta' l-attivitajiet ta' l-Unjoni Ewropea f'din il-qasam.Dawn jistgħu jkunu:- entitajiet li ma jgħamlux profitti li jaħdmu biex jgħinu ċittadini li huma attivi f'dawn l-entitajiet,- Multiplier network Ewropew ta' entitajiet li ma jgħamlux profitti li huma attivi fl-Istati li qed jipparteċipaw fil-programm u li jippromwovu il-prinċipji u l-politika li jwasslu għall-għanjiet ta' dan il-qasam,- entità li tippromwovi l-għanjiet li jiffurmaw parti mill-politika ta' Unjoni Ewropea fil-qasam ta' ċittadinanza attiva,Ta' kull sena għotja tista tiġi mgħotija biex jiġu appoġġjati il-programmi ta' ħidma permanenti ta' dawn l-entitajiet.2.1.3. Parti 3:(a) l-azzjonijiet fl-qasam ta' ċittadinanza attiva Ewropea, partikolarment dawk ta' organizzazzjonijiet non-governattivi, għaqdiet u federazzjonijiet ta' interess Ewropew jew trade unions ta' industriji differenti; bħala deroga mill-Artikolu 114 tar-Regolament Finanzjarju, trade unions ta' industriji differenti li qegħdin jipparteċipaw fid-dijalogu soċjali Ewropew huma eliġibli taħt din il-parti anki jekk m'għandhomx personalità ġuridika;(b) azzjonijiet li jippromwovu ġemellaġġ ta' l-ibliet li huma l-inizzjattiva ta' muniċipalitajiet, kommunitajiet u entitajiet lokali u reġjonali, awtoritajiet u organizzazzjonijiet lokali u reġjonali.2.2. Wara li jiġi ikkunsidrat il-kwalità u l-kwantità ta' l-applikazzjonijiet għall-finanzjament, il-linji ġenerali li ġejjin għandhom jiġu ikkunsidrati meta ir-riżorsi tal-programm qiegħdin jiġu allokati:- ir-riżorsi li għandhom jiġu mwiegħda fil-Parti 3a m'għandhomx ikunu ta' inqas minn 20 fil-mija tal-budget anwali li qiegħed għad-dispożizzjoni ta' dan il-programm,- ir-riżorsi li għandhom jiġu mwiegħda fil-Parti 3b m'għandhomx ikunu ta' inqas minn 40 fil-mija tal-budget anwali li qiegħed għad-dispożizzjoni ta' dan il-programm.3. Għażla tal-benefiċjarji3.1. Għotja tista tingħata direttament lill-entità li taħdem fil-qasam ta' ċittadinanza Ewropea attiva taħt il-Parti 1 tal-programm wara li jkun sar l-approvazzjoni ta' pjan ta' ħidma u budget xieraq.3.2. Biex tagħti għotjiet taħt il-Parti 2 tal-programm, il-Kummissjoni għandha tippubblika sejħa għall-proposti. Madankollu, fl-2004 u fl-2005, b'deroga mill-ewwel subparagrafu, għotjiet jistgħu jingħataw lill-organizzazzjonijiet imsemmija fl-anness.F'kull każ, il-kondizzjonijiet kollha tar-Regolamenti Finanzjarji, ir-regolamenti ta' implementazzjoni u l-att bażiku għandhom japplikaw.Meta sejħa tiġi ippubblikata, jistgħu jiġu indikati xi prijoritajiet fit-temi u fit-tip ta' attività li jikkontribwixxu għall-għanjiet ġenerali tal-programm, u jista jiġi indikat ukoll jekk l-attivitajiet ser jdumu aktar minn sena.3.3. Entitajiet li huma intitolati li jirċievu għotja għal azzjoni specifika skond il-Parti 3 tal-programm għandhom jintgħazlu permezz tas-sejħiet għall-proposti. Il-Kummissjoni trid tiżgura illi is-sejħa għall-proposti hija "customer friendly" u li ma tikkawzax piż burokratiku iż-żejjed. Meta jkun xieraq, is-sejħa għall-proposti għandha tkun organizzata f'żewg fażijiet, u fl-ewwel fażi għandhom jiġu mitluba biss dawk id-dokumenti li huma neċessarji għall-istima tal-proposta. F'dawk li huma trade unions ta' industriji differenti li qegħdin jipparteċipaw fid-djalogu soċjali Ewropew, is-sejħa għall-proposti tista tieħu il-forma ta' sejħa ristretta.4. Kriterji għall-istima ta' applikazzjonijiet għal fondiApplikazzjonijiet għal fondi għandhom jiġu stmati billi jittieħdu in konsiderazzjoni:- il-konsistenza ma' l-għanjiet tal-programm,- il-kwalità ta' l-attivitajiet progettati,- l-effet probbali illi dawn l-attivitajiet ser jkollhom fuq il-pubbliku,- l-impatt ġeografiku ta' attivitajiet,- l-involviment taċ-ċittadini fl-organizzazzjoni ta' l-entitajiet ikkonċernati,- kif il-benefiċji jitqabblu ma l-ispejjeż ta' l-attività proposta [1].5. Finanzjament u nfieq eleġibbli5.1. Fil-Parti 1, l-infieq eleġibbli ta' l-entitajiet in kwistjoni iħaddem l-ispejjeż u l-infieq neċessarju għat-twettieq ta' l-azzjonijiet tagħhom.5.2. Għotjiet lil dawn l-entitajiet m'għandhomx jiffinanzjaw l-infieq eleġibbli kollu tas-sena finanzjarju li għalihom ġew mogħtija: mill-inqas 10 fil-mija tal-budget ta' l-entità ma irridx jkun finanzjat mill-Komunità. Dan il-finanzjament jista jsir b'mod ieħor għajr il-flus, sakemm il-kontribuzzjoni ma jkunx ta' valur għola mill-ammont li ntefaq u li dan ikun ippruvat permezz ta' kontijiet jew il-prezz ta' fuq is-suq in kwistjoni.5.3. skond l-artikolu 113(2) tar-Regolament Finanzjarju, il-prinċipju ta' tnaqqis gradwali m'għandiex tapplika għall-għotjiet lil dawn l-entitajiet peress illi dawn huma entitjiet li jippromwovu għan ta' interess Ewropew ġenerali.5.4. Skond il-Parti 2, l-uniċi spejjeż li għandhom jittieħdu in konsiderazzjoni sabiex jiġi stabbilit l-għotja huma dawk li huma neċessarji għall-esekuzzjoni xieraq ta' l-attivitajiet normali ta' l-entità magħżula, partikolarment l-ispejjeż tal-persunal, overheads (kirjiet u piżijiet fuq il-propjeta', apparat, tagħmir ta' l-uffiċċju, telekomunikazzjonijiet, spejjeż postali, eċċ.), l-ispejjeż tal-laqgħat interni, l-ispejjeż tal-pubblikazzjonijiet, ta' l-informazzjoni u tat-tixrid u l-ispejjeż li huma direttament marbuta ma' l-attivitajiet ta' l-entita.5.5. Għotjiet mogħtija taħt Parti 2 m'għandhomx jiffinanzjaw l-infieq eleġibbli kollu tas-sena finanzjarju li għalihom ġew mogħtija. Mill-inqas 20 fil-mija tal-budget ta' l-entitajiet inklużi f'din il-parti ma irridx jkun finanzjat mill-Komunità. Dan il-finanzjament jista' jsir b'mod ieħor għajr il-flus, sakemm il-kontribuzzjoni ma jkunx ta' valur għola mill-ammont li ntefaq u li dan ikun ippruvat permezz ta' kontijiet jew il-prezz ta' fuq is-suq in kwistjoni.5.6. Skond l-artikolu 113(2) tar-Regolament Finanzjarju, għotjiet mogħtija b'dan il-mod, jekk jiġu mġedda, għandhom jiġu mnaqqsa bil-mod. Dan it-tnaqqis għandu jgħodd mit-tielet sena il-quddiem b'rata ta' 2,5 fil-mija fis-sena. Sabiex tiġi osservata din ir-regola, li tapplika mingħajr preġudizzju għar-regola tat-tqassim tal-finanzjament msemmi iktar il-fuq, il-perċentaġġ tal-finanzjament tal-Komunità għall-għotja mogħtija għal sena finanzjarju għandu jkun ta' mill-inqas 2,5 punti anqas mill-perċentaġġ tal-finanzjament tal-Komunità għall-għotja mogħtija għas-sena finanzjarju ta' qabel.5.7. Għall-għotjiet mogħtija skond il-Parti 3, rati fissi jistgħu jiġu applikati għall-ispejjeż u l-infieq fuq l-ivvjaġar ta' organizzazzjonijiet.6. Amministrazzjoni tal-programmWara li jiġi ikkunsidrat kif il-benefiċji jitqabblu ma l-ispejjeż, il-Kummissjoni tista tiddeċiedi illi tafda parti mill-kompitu jew il-kompitu kollu, ta' l-amministrazzjoni tal-programm lil aġenzija eżekuttiva skond l-Artikolu 55 tar-Regolament Finanzjarju; tista ukoll tirrikorri għal esperti u jonfqu iktar fondi fuq assistenza teknika u amministrattiva, li ma tinvolvix l-użu ta' awtorità pubblika, li jkun outsourced b'servizz ta' kuntratt ad hoc. Tista' ukoll tiffinanzja studji u torganizza laqgħat ta' esperti li jistgħu jiffaċilitaw l-implimentazzjoni tal-programm, u jieħdu responsabbilità għall-azzjonijiet ta' informazzjoni, pubblikazzjoni u tixrid direttament marbuta mat-twettieq ta' l-għanjiet tal-programm.Il-Kummissjoni irid jkollha skambju regolari ta' ideat mar-rappresentanti ta' benefiċjarji kurrenti u potenzali tal-programme ta' azzjoni.7. Rikonoxximent tal-finanzjamentKull istituzzjoni, assoċjazzjoni jew attività li tirċievi għotja taħt dan il-programm għandu l-obbligu li jirrikonoxxi l-appoġġ mogħtija mill-Unjoni Ewropea. Għal dan il-għan il-Kummissjoni trid tistabilixxi regoli ta' viżibilità ċari.8. Tixrid ta' riżultatiSabiex ikun iffaċilitat it-tixrid tar-riżultati, kemm jista jkun mill-prodotti finanzjati minn dan il-programm għandhom jitqiegħedu għad-dispożizzjoni elettronikament b'xejn.9. Kontrolli u verifiki9.1. Il-benefiċjarju ta' għotja għandu jżomm għad-dispożizzjoni tal-Kummissjoni id-dokumenti kollha relatati, inkluż ir-rendikont finanzjarju verifikat, dwar l-infieq tas-sena li fiha ingħatat l-għotja, għal perijodu ta' ħames snin mill-aħħar pagament. Il-benefiċjarju ta' għotja għandu jiżgura illi, fejn jeżistu, dokumenti ta' sostenn fil-pussess ta' soċji jew membri jiġu mqiegħeda għad-dispożizzjoni tal-Kummissjoni.9.2. Il-Kummissjoni tista', permezz ta' l-impjegati tagħha stess jew permezz ta' entità barranija kwalifikata li tagħzel hi, tagħmel verifika dwar l-użu li jkun sar ta' għotja. Dawn il-verifika jistgħu jsiru fil-perijodu ta' validità tal-ftehim jew għal perijodu ta' ħames snin mid-data ta' l-aħħar pagament. Meta jkun xieraq ir-riżultati tal-verifika jistgħu jirriżultaw f'deċiżjoni ta' rkupru minn naħa tal-kummissjoni.9.3. Il-ħaddiema tal-Kumissjoni u l-persunal barrani awtorizzat mill-Kummissjoni għandhom id-dritt ta' access, partikolarment għall-ufficji tal-benefiċjarji u għall-informazzjoni kollu, inkluż dak miżjum f'forma elettroniku, meħtieg biex issir il-verifika.9.4. Il-Qorti ta' l-Awdituri u l-Uffiċju Ewropew ta' Kontra l-Frodi (OLAF) għandhom l-istess drittijiet, speċjalment dawk ta' l-aċċess, li għandha il-Kummissjoni.9.5. Sabiex l-interessi finanzjarji tal-Komunitajiet Ewropej jiġu mħarsa mill-frodi u irregolaritajiet oħra, il-kummissjoni tista tagħmel verifiki u spezzjonijiet mingħajr preavviż skond ir-regolament tal-Kunsill (Euratom, KE) Nru 2185/96 [2]. Meta jkun neċessarju, l-investigazzjonijiet għandhom jsiru mill-l-Ufficju Ewropew ta' Kontra l-Frodi (OLAF) u dawn għandhom jkunu regolati mir-Regolament (KE) Nru. 1073/1999 tal-Parlament Ewropew u tal-Kunsill [3].[1] Hija ir-responsabbilità tal-benefiċjarji illi jimplimentaw framework ta' kontroll u evalwazzjoni xieraq.[2] ĠU L 292, 15.11.1996, p. 2.[3] ĠU L 136, 31.05.1999, p. 1.--------------------------------------------------Appendiċi- Segretarjat Internazzjonali ta' Federalisti Ewropej- Kunsill tal-Muniċipalitajiet u Reġjuni Ewropej- Is-Servizz ta' Azzjoni ta' Ċittadini Ewropej- L-Istitut Ewropew għall-Istudju Avvanzat ta' l-Amministrazzjoni- Centre ghal Studji Ewropej f'Strasburg- Kulleġġ ta' L-Ewropa f'Hamburg- "Soul for Europe"- Smiegħ Xieraq Barra- Skola ta' t-Tmexxija Interkulturali- CEJI (Centre europàen juif d'information)- Akademja Ewropea tax-Xjenza u L-arti- Europäisches Übersetzer-Kollegium Straelen- Festival ta' l-Ewropa, 9 ta' Mejju- Association européenne des représentants territoriaux- Assoċjazzjoni tal-Laqgħat għal Ħbiberija fost il-Popli- Istituzzjoni għall-Affarijiet Ewropej (Dublin)- Ċentru għall-Għaqdiet Ewropej li ma jgħamlux profitti- Istituzzjoni für Europäische Politik (Berlin)- Istitut Ewropew tar-Relazzjonijiet Internazzjonali (IERI)- Akkademja Ewropea ta' l-Ambjent Urban f'Berlin- Assocjazzjoni ta' Studji Politici Trans-Ewropej (ADEPT)- Ċentru ghall-Istudju Politiku Ewropew (CEPS)- Ċentru tal-Politika Ewropea (EPC)- Ħbieb ta' l-Ewropa- Moviment Internazzjonali ta' L-Ewropa--------------------------------------------------